Zul Ariffin: Abby Abadi Bukanlah Seperti Yang Didakwa Farhan

Kontroversi yang melibatkan bekas pelakon dan penyanyi Abby Abadi pada minggu lepas telah mengejutkan industri hiburan negara apabila kisah perceraiannya menjadi antara yang terhangat dan menjadi pilihan pembaca untuk mengetahui kisah lanjut mengenai perceraiannya bersama bekas suami, Noor Farhan.

BACA: Noor Farhan Minta Maaf Dari Abby Abadi, Dakwa Media Tambah Cerita

Petang semalam berlangsung majlis Seindah Ramadan TV3 di One World Hotel, Bandar Utama dan dikesempatan itu kami turut bertemu dan mendapatkan komen daripada bekas kekasih Abby Abadi iaitu aktor kacak, Zul Ariffin.

“Saya pun tak berani hendak komen mengenai isu ini. Kita tidak tahu apa sebenarnya yang telah berlaku di sebalik kejadian ini. Apa yang boleh saya cakap sepanjang 3 tahun saya bersama, dia ialah seorang yang baik dan bukanlah seperti yang didakwa”

“Tidak pula dia mencederakan saya. Semuanya baik setakat mana saya bersamanya seketika dahulu. Saya sebenarnya tahu pun perkara itu daripada media dan yang lain-lain saya tidak tahu secara terperinci di sebalik apa yang sebenarnya telah berlaku,“ ujarnya ringkas.

Sementara itu, dia juga turut mengulas mengenai hubungannya bersama Gayatri Su-Lin Pillai yang tidak kerap lagi berjumpa disebabkan komitmen kerjanya yang begitu sibuk sehingga tidak ada masa untuk keluar bersama.

“Hubungan kami biasa sahaja. Dalam setiap hubungan mestilah ada turun dan naik. Sebelum ini, ayah dia telah meninggal dan saya memang mengenali ayahnya dan peristiwa ini telah berlaku sebulan yang lepas. Disebabkan komitmen kerja yang begitu sibuk menyebabkan kami jarang berjumpa sehinggalah 3-4 bulan yang lepas. Tetapi telefon ada dan itulah jalan penghubung untuk kami berkomunikasi,“ ujarnya mengakhiri perbualan. (rtky/hfz)


Rita Rudaini: Isteri Aidil Zafuan Sekat Komunikasi Kami

Kisah rumahtangga pelakon Rita Rudaini dan bekas suaminya, Aidil Zafuan tidak pernahnya surut malah semakin hangat diperkatakan oleh media massa. Tuntutan yang dibuat oleh Rita Rudaini terhadap bekas suaminya ada kalanya wajar disebabkan apa yang telah berlaku ini.

Minggu lalu, Rita menuntut nafkah yang tertunggak selama 2 tahun sebanyak RM 102,000 & juga nafkah mutaah iaitu sebanyak RM 150,000. Sebutan untuk kes nafkah tertunggak akan dibicara pada bulan September ini, manakala tuntutan ke atas nafkah mutaah masih dalam perbicaraan dan belum ada tarikh yang sahih untuk sebutan semula proses perbicaraan itu.

Dalam pada itu, Rita Rudaini turut meluahkan rasa kesal apabila Aidil Zafuan kini sudah tidak lagi datang menjenguk anak seperti yang selalu dilakukan sebelum berkahwin baru.

“Saya berasa marah apabila dia tidak menunaikan janjinya untuk meluangkan masa lebih banyak bersama anak-anak kerana selepas berkahwin dia langsung tidak datang bertemu mereka”

“Saya sendiri tidak pasti mengapa tetapi anak kedua kami iaitu Arjuna yang semakin rapat dengannya mula bertanya mengapa ayahnya tidak datang lagi,“ ujarnya.

Menurut Rita Rudaini lagi, semenjak Aidil Zafuan berkahwin baru komunikasi diantara mereka seakan terputus apabila isterinya menyekat pelakon itu dari aplikasi WeChat & WhatsApp.

“Saya punya Whatsapp dengan WeChat pun kena block dengan isteri dia. Kadang-kadang tengok TV, anak anak akan cakap itu mcm daddy, tetapi org lain. Saya akan cuba alih perhatian anak-anak. Saya tak nak bohong mereka, kerana apabila mereka dewasa kelak mereka akan mempersoalkan tanggungjawab bapa mereka,” tambah Rita lagi.

Rita Rudaini dan Aidil Zafuan sah bercerai talak satu pada 5 September tahun lalu di Mahkamah Rendah Syariah Seremban, Negeri Sembilan. (rtky/hfz)


Isu Skandal: Adi Putra Meminta Semua Hormati Bulan Ramadan

Kalau benar seperti yang dilaporkan oleh beberapa media semalam, kes skandal Adi Putra dengan seorang wanita (yang ketika itu) berstatus isteri orang nampaknya bakal dibuka semula selepas pegawai polis yang menguruskan kes itu sebelum ini telah diambil tindakan tatatertib.

BACA: Pegawai Polis Kena Tindakan, Kes Skandal Adi Putra Bakal Dibuka Semula? (ext.)

Adi Putra yang kembali menjadi perhatian kini jelasnya tidak mahu memberikan sebarang komen berkaitan perkembangan terbaru ini dan soalan media juga hanya dibalas ringkas.

Namun dalam satu kenyataan kepada portal OHBULAN! hari ini, Adi Putra mengatakan yang beliau sedang sibuk untuk memberikan sebarang kenyataan namun sempat berpesan supaya semua pihak dapat menghormati bulan Ramadan yang bakal tiba.

“Beginilah, saya minta semua pihak menghormati Nisfu Syaaban & Ramadan yang bakal tiba. Kita sebagai umat Islam, lebih baik menghormati waktu-waktu begini supaya kita semua diberkati dan dirahmati oleh-Nya selalu,” jelas Adi Putra.

Walaupun begitu jawapan Adi Putra namun perkembangan kes ini tetap menarik untuk kita perhati dek usaha bekas suami wanita itu yang masih berusaha keras menegakkan kebenaran. (rtky/m)


Hari Ini Dalam Hiburan (N.571)

VIDEO HARI INI: Artis kelahiran Malaysia, Red Hongyi (dan dengan artis kami bukan maksudkan selebriti) telah kembali dengan karya terbaru beliau khas bersempena dengan demam Piala Dunia 2014 dengan melukis potret pemain bola sepak popular, menggunakan bola.

Anak gadis kepada Barack Obama, Malia Obama yang berusia kini 15 tahun telah diterima untuk bekerja secara sementara sebagai pembantu produksi untuk sebuah siri TV Halle Berry berjudul Extent. Berminat dengan dunia Hollywood rupanya. – Inside TV

Pelakon Pekin Ibrahim kesal apabila gambarnya bersama beberapa individu yang kononnya memperjuangkan fahaman songsang Skinhead dan Nazi disalah erti dan dianggap sebagai cuba menonjolkan budaya itu walhal ianya hanya untuk tujuan kajian filem semata. – mStar Online

Bintang siri TV Chuck, Zachary Levi dikhabarkan telah selamat melangsungkan perkahwinan secara senyap dengan kekasihnya Missy Peregrym di Maui dan selama ini pun pasangan ini tidak selalu mendedahkan perkembangan hubungan mereka. Tahniah! – Just Jared

Rangkaian televisyen NBC khabarnya kini sedang giat membuat persiapan untuk membawa kisah dan sejarah The Beatles untuk menjadi satu siri TV sebanyak lapan episod dari penubuhan pada 1960 sehingga perpecahan mereka pada 1970. – Huff. Post

Kumpulan paling lama bertahan dalam dunia hiburan Korea, Shinhwa dilaporkan akan membuat kemunculan semula pada minggu pertama Januari 2015 dengan sebuah album penuh selain merangka konsert jelajah dunia selepas itu. – Soompi


CEO: Perjalanan Cerita Yang RIngan Dan Komedi Santai

“Swimming pool ni abang punya dik!” kata watak Sufian Abas dengan megah kepada rakan-rakannya dalam filem ini.

CEO (2014) ialah sebuah filem bikinan tempatan arahan oleh Razaisyam Rashid yang sudah dikenali di kalangan penggemar filem-filem bajet kecil sendirian berhad semenjak arahannya My Indie Rock Darling (2007) dahulu (sila cari di Youtube). CEO pula merupakan filem yang lebih komersial arahan beliau yang pasti melonjakkan lagi namanya.

Ringkasnya begini, CEO mengisahkan 2 jalur cerita dimana tunjang utamanya kisah watak Adam (Remy Ishak) dan kisah watak Sufian Abas (Beto Kusyairy) yang ‘bertukar status’ – kaya kepada miskin, miskin kepada kaya. Persoalan mudah dan umpan kepada penonton ialah apa penyebab dan kesudahannya? Filem komedi santai ini seronok dan best ceritanya. Anda wajar menontonnya di pawagam sekarang!

Dari judul dan posternya, CEO nampak seperti sebuah drama korporat yang urban. Benar! Ia memang kisah tentang sebuah syarikat ALAM Group yang mengalami masalah dalaman melibatkan penyelewengan wang, tetapi konflik itu hanyalah pencetus sahaja secara permukaan tanpa diselami lebih mendalam. Filem ini sebenarnya kisah orang-orang yang terpalit dari skandal itu sehingga memberi bala atau laba kepada kehidupan seharian mereka iaitu Adam dan Sufian.

Penceritaan CEO bergerak berselang-seli di antara kisah Adam-Sufian yang kontras. Ia bermula dengan tenang dimana Adam dan Sufian melalui rutin pagi hari bekerja mereka. Semuanya berjalan lancar seperti sediakala. Adam seorang ahli korporat yang sangat berjaya, manakala Sufian seorang pekerja penghantar piza yang gembira dengan apa yang ada, se-adanya.

Kekalutan mula berlaku apabila Adam dipecat kerana tuduhan disyaki menjadi dalang kes kehilangan aset syarikat. Sufian pula dijadikan galang ganti menjadi CEO ‘bidan terjun’ setelah kononnya dia dikatakan pewaris tunggal syarikat itu yang diwasiatkan oleh pakciknya yang meninggal dunia.

Rezeki terpijak kepada Sufian itu mirip penipuan email fraud/scam yang mewariskan anda dengan harta kekayaan berjuta-juta kan? Namun kali ini, ia menjadi kenyataan kepada watak Sufian yang benar-benar menjadi jutawan dalam sekelip mata. Umpama si kudung mendapat cincin, Sufian menjadi rusa masuk kampung yang bergembira ria dengan harta-benda itu tanpa melupakan kawan-kawannya senasib dahulu yang kais pagi, makan pagi.

Adam pula yang tiba-tiba menjadi fakir miskin. Semua harta kekayaannya dirampas oleh syarikat, bagai sudah jatuh ditimpa tangga! Umpama habis madu, sepah dibuang oleh syarikatnya, dia tercampak ke lembah kemiskinan tahap kritikal sehingga terpaksa menjual apa sahaja yang mampu dijual pada tubuhnya yang sudah tinggal sehelai-sepinggang.

Filem CEO berasaskan kisah bromance yang menyorot kisah suka-duka persahabatan di antara lelaki yang jelas dipaparkan melalui hubungan watak Adam dan Aloy (lakonan hebat Anas Ridzuan). Adam yang awalnya skeptikal dan prejudis kepada luaran Aloy sebagai pemuzik jalanan yang sering dianggapnya mesti mengambil dadah, akhirnya memahami Aloy malahan mendapat pengajaran asas hidup yang sukar dalam situasi ekonomi yang begitu menghimpit di kotaraya. Begitu juga Aloy yang akhirnya sudi membantu Adam apa yang terdaya sedangkan dahulu dia pernah dihina oleh Adam.

Sekali lagi asas persabahatan bromance dalam kisah Sufian seperti dalam filem My Indie Rock Darling, dimana sekumpulan remaja lelaki yang akrab di babak-babak awal. Kehidupan seharian Sufian hanyalah happy go lucky & go with the flow bersama rakan-rakannya. Gadis-gadis hanyalah impian dan usikan mereka di pasar malam. Sufian mula memahami perempuan yang berkarisma setelah mengenali Nina (Cristina Suzanne). Nina menghormati Sufian sebagai boss berbanding Puan Suraya (Tania Zainal) iaitu majikan restoran piza yang sering memperlekehkannya.

Filem CEO ialah sebuah filem yang memudahkan perjalanan ceritanya seringan-ringan yang boleh walaupun menyumbatkan 2 cerita watak utama Adam dan Sufian yang sebenarnya banyak dan berselirat. Yang diutamakan ialah watak-watak yang menggerakkan kumpulan cerita masing-masing di pihak Adam atau Sufian. Ia diselamatkan dengan santai oleh momen-momen komedi oleh para pelakonnya.

Tidak dinafikan, saya memang terfikir tembusan lubang-lubang plot filem ini. Misalnya, Adam seorang CEO yang sangat hebat tidak mempunyai langsung walau seorang pun kawan atau keluarga terdekat yang mampu membantunya seolah-olah dia bekerja di negara asing yang jauh di perantauan. Sufian pula dalam sekejapan mampu menjadi seorang CEO yang sangat pandai menyelesaikan berbagai kertas kerja dari fail-fail urusan syarikat yang bertimbun.

Lohong-lohong cerita itu ditampal mudah dengan memberi asas perwatakan Adam yang sombong kepada pemuzik jalanan, Aloy dan si penjual kasut terpakai? Mungkin sebab itulah Adam hanya ada kawan semasa senang sahaja. Manakala memaparkan sedikit babak Sufian membetulkan buku kira-kira Puan Suraya di awal cerita memberi hint bahawa Sufian seorang pakar dalam ilmu perakaunan? Mungkin sebab itulah Sufian handal menyelesaikan kerja-kerja pejabat? Siapa yang tahu? Sudah tentulah penulis skripnya, Nazri M. Annuar ada jawapannya.

Beto Kusyairy sebagai Sufian Abas mengepalai kawan-kawannya Husin (Fasyali Fadzly), Reza (Naque Ariffin) dan Syai (Kirin Muhammad) yang luarannya nampak kutu tetapi jinak dan kelakar. Perwatakan Sufian berjaya dihidupkan oleh Beto melalui berbagai mimik muka dan bahasa tubuh yang naif dan bersahaja.

Sekali lagi, Remy Ishak melalui watak Adam memberikan pengulangan lelaki korporat seperti dalam filem Sejoli: Misi Cantas Cinta (2014) tetapi dalam situasi yang lebih tertekan dan baran. Christina Suzanne sebagai Nina seakan terikat dengan watak setiausaha yang berlegar dalam ruang pejabat sahaja. Manakala penampilan khas Deanna Yusoff dan Datuk Jalaluddin Hassan memantapkan barisan pelakon walaupun hanya watak-watak yang senang bagi mereka.

Wajah-wajah baru untuk filem arus perdana yang sebenar-benar menonjol dalam CEO ialah Anas Ridzuan sebagai Aloy, Mustaqim Mohamed Zaki sebagai Firdaus yang licik dan jahat serta Aloy Paradoks sebagai penjual kasut terpakai.

Latar mereka yang sudah lama bergiat dalam teater terbukti selesa dan menjiwai perwatakan umpama kemunculan Pyanhabib sebagai Osman Tikus dalam Kembara Seniman Jalanan (1986) dahulu. Setiap kali watak ketiga-tiganya muncul di layar, pasti mencuit hati. Apa kata kalau Nazri M. Annuar dan Razaisyam Rashid membikin filem spin-off watak ketiga-tiganya?

CEO (2014) ialah sebuah filem bertih jagung tempatan yang menghiburkan tanpa memaksa untuk ketawa pada tempat yang kena. Walaupun mungkin ada yang berpendapat bahawa ia filem yang keliru di antara storytelling & storymaking namun bagi saya ia masih okay.


Bercuti Dengan Teman Lelaki, Peminat Ajak Nabila Huda Tukar Agama

Pertamanya, kena diperbetulkan gelaran mereka yang mengikut selebriti di Instagram sebagai peminat. Lebih ramai yang mengikuti perkembangan peribadi seseorang artis untuk menilai pilihan hidup mereka dari menjadi peminat sebenar.

Nabila Huda antara contoh selebriti yang mempunyai ramai pengikut di Instagram namun rata rata mereka akan meninggalkan komen kurang enak setiap kali beliau memuat naik gambar terbaru di akaun tersebut — termasuklah komen berunsur peribadi & soal agama.

BACA: Amy Search Akui Sudah Nasihatkan Nabila Huda, Terpulang Diri Sendiri

Gambar di bawah diambil ketika Nabila Huda menghadiri anugerah Stail EH! yang berlangsung kira kira dua minggu yang lalu dan satu komen dari pengguna bernama Darian Christ telan menjadi perhatian ramai sejak beberapa hari lalu.

Mungkin niat sebenar komen ini adalah untuk memberi sindiran ‘sinis’ buat Nabila Huda tentang gaya hidup dan pilihan yang beliau buat selama ini. Bagi kami, agama sesiapapun sebenarnya satu soal peribadi yang bukan ditentukan oleh orang lain.

Soal bercuti dengan teman lelaki ke luar negara? Kami tidak peduli sangat pun kerana Nabila Huda akan tetap menjadi Nabila Huda. Tetapi kalau anda ingin melihat gambar ‘percutian’ mereka berdua, kami sertakan dibawah untuk tatapan anda. (rtky/m)


Di Sekitar Baby Shower Scha Al-Yahya

Dengar cerita suami Scha Al-Yahya, Awal Ashaari berang apabila ada pengikut beliau di Instagram tinggalkan komen negatif terhadap kandungan isterinya itu sehingga mengambil tindakan untuk dedahkan wajah individu tersebut sebagai pengajaran. Hmm, padan muka.

Baru baru ini, Scha Al-Yahya dan Awal Ashaari telah menganjurkan majlis baby shower atau dalam budaya Melayu dipanggil sebagai upacara lenggang perut bersempena usia kandungan yang kini sudah masuk lebih tujuh bulan. Betulkan kami jika salah.

Tidak pasti di mana lokasi baby shower pasangan ini diadakan namun ianya dimeriahkan dengan kehadiran para selebriti yang rapat dengan mereka selain rakan rakan lain. Turut kelihatan di lokasi adalah krew penggambaran yang kami kira ditugaskan merakamkan kemeriahan majlis.

Tidak sabar rasanya untuk melihat bayi pertama pasangan Awal Ashaari & Scha Al-Yahya ini dan pastinya comel dan sihat seperti ibu bapanya. Gambar disekitar majlis baby shower Scha Al-Yahya untuk tatapan anda selepas ini. Enjoice! (rtky/m)


Hari Ini Dalam Hiburan (N.570)

VIDEO HARI INI: Oktober ini James Franco dan Seth Rogen akan kembali ke pawagam dengan karya epik berjudul The Interview di mana mereka berdua bakal berlakon sebagai wartawan untuk satu misi membunuh Kim Jong-Un di Korea Utara.

Rakan baik kepada Taylor Swift, Ed Sheeran dalam satu temubual baru baru ini mendedahkan yang penyanyi itu bakal menulis semua lagu dalam album terbaru nanti & tidak akan menjalankan kolaborasi dengan sesiapa. Eh jangan tamak, heh. – Just Jared

Program variasi popular di Korea, Running Man mengucapkan terima kasih kepada semua para penonton yang menyokong mereka selama ini sehingga mampu bertahan ke episod 200 yang terlah ditayangkan hujung minggu lalu. – Soompi

Ramai sebenarnya tidak faham dengan status pasangan ini, terbaru Gwyneth Paltrow dan Chris Martin dikhabarkan sebenarnya masih tinggal bersama di kediaman mereka di Brentwood dan menghabiskan hujung minggu bersama di Malibu. Kahwin balik’lah. – Huff. Post

Bintang Hollywood John Cusack dan Adrien Brody masing masing telah sah bakal membintangi filem perang epik dengan bajet US$65 juta terbitan Jackie Chan yang berjudul Dragon Blade. Harapnya betul epik filem ini nanti. – THR

Penerbit filem Ahmad Idham mengesahkan telah meninggalkan syarikat produksi miliknya Excellent Pictures sejak Mei lalu kerana ingin memberi fokus kepada Ahmad Idham Film Academy (AIFA) yang ditubuhkan di Nusajaya, Johor. – mStar Online


Lisdawati Selamat Bersalin Anak Ketiga

Slow news day eh? Apa apa pun kami ingin mengucapkan tahniah kepada pasangan pelakon Fauzi Nawawi dan Lisdawati yang telah selamat menyambut kelahiran anak ketiga mereka pada hari Sabtu lalu. Bertambah besar nampaknya keluarga mereka.

Bayi lelaki yang diberi nama Ahmad Nur Fyrdaus itu difahamkan telah dilahirkan secara normal di Hospital Selayang, Selangor.

“Syukur alhamdulillah atas kelahiran Ahmad Nur Fyrdaus . Terima kasih Fauzi Nawawi & juga ibu peneman setia saat detik kelahiran ini. Terima kasih Hospital Selayang atas layanan yang dari semua staff,” ujar Lisda menerusi akaun Instagramnya.

Semoga kehadiran Ahmad Nur Fyrdaus akan menyerikan lagi kehidupan keluarga mereka. Untuk anda, beberapa keping gambar anak pasangan ini untuk tatapan anda. (rtky/m)


Nora Danish Sekat Lebih 5,000 Pengikut Sehari Kerana Komen Lucah

Kami pun tidak pasti kenapa akaun Instagram Nora Danish menjadi tumpuan ramai sejak dua tiga hari ini. Bermula dengan berita melaporkan Nora Danish sebagai selebriti tempatan paling popular di Instagram dengan lebih 800,000 pengikut. Hebat ‘kan?

BACA: Nora Danish Paling Popular Di Instagram, Kalahkan Lisa Surihani & Siti Nurhaliza

Bercakap kepada Pancaindera hujung minggu lalu, Nora Danish berkata beliau berterima kasih ke atas kesudian para peminat mengikuti perkembangan dirinya melalui Instagram namun mengakui tidak terlepas dari kesan negatif yang datang.

Paling terkesan apabila ada pengikut yang meninggalkan komen negatif mengaitkan fizikalnya dan daya seksualiti dan Nora Danish menganggap itu sebagai keterlaluan & memalukan.

“Saya letih apabila terpaksa sekat hampir 5,000 pengikit di Instagram yang menulis komen yang melampau setiap hari. Bagi saya tidak wajar buat seseorang itu begitu berani menulis komen membabitkan fizikal orang lain,” ujar Nora Danish.

Terbaru, Nora Danish ada memuat naik sekeping gambar dirinya memakai baju berwarna putih dan sedikit menampakkan bentuk dadanya dan ini menjadi medan orang ramai menulis komen yang bukan bukan terhadap dirinya termasuk yang berbaur lucah.

“Saya kesal apabila dijadikan bahan untuk imaginasi yang tidak sepatutnya,” ujar Nora Danish lagi kesal selain mengakui akan lebih berhati hati selepas ini. Bagus. (rtky/m)


Aidil Zafuan: Gaji Saya Mampu Bayar Nafkah Anak Anak!

Hujung tahun yang lalu Aidil Zafuan ada memberikan kenyataan kepada mahkamah mengatakan tuntutan nafkah lebih RM5,000 sebulan oleh bekas isterinya Rita Rudaini untuk anak anak sebagai tidak munasabah kerana gajinya bermain bola sepak hanya RM10,000 sebulan.

BACA: Aidil Zafuan Anggap Tuntutan RM5,392 Rita Rudaini Sebagai Tidak Munasabah

Baru baru ini, ada khabar mengatakan pemain bola sepak itu kini sudah terjun ke dunia lakonan selepas beberapa gambar beliau di set penggambaran dimuat naik ke Instagram untuk mencari pendapatan tambahan membayar tuntutan Rita Rudaini.

“Tuduhan saya mahu tambah pendapatan kerana perlu membayar nafkah sangat mengarut. Saya terkejut apabila ada pihak yang sengaja mahu memanaskan isu”

“Sedangkan apa yang saya lakukan sekarang ini (berlakon) sekadar untuk suka-suka. Tak ada kena mengena dengan nafkah. Gaji saya sebagai pemain bola sepak sahaja dah cukup untuk beri nafkah anak,” jelas Aidil Zafuan yang diminta mengulas.

BACA: Rita Rudaini Tuntut Nafkah Tertunggak Lebih RM100,000 Dari Aidil Zafuan

Dalam kenyataan sama, Aidil Zafuan berkata beliau enggan mengambil pusing komen komen yang ada di Internet kerana tidak mahu menambahkan pening kepala.

Beliau turut mengakui terlibat dengan satu penggambaran namun enggan mengulas sama ada ia untuk filem, telefilem, drama atau sekadar iklan televisyen.

“Apa-apapun karier sebagai pemain bola sepak diutamakan dahulu sebelum menerima apa-apa tawaran lain,” tambah Aidil Zafuan yang meminta semua menunggu sidang media. (rtky/m)


Hari Ini Dalam Hiburan (N.569)

VIDEO HARI INI: Claus Wahlers, seorang pendudul tempatan di Sao Paulo, Brazil merakamkan bunyi sorakan jiran tetangga beliau ketika perlawanan Brazil menentang Croatia pada pembukaan Piala Dunia 2014 dan bergegar dengan vuvuzela.

Penyanyi Kelly Clarkson mengumumkan melalui akaun Twitter pada Sabtu lalu yang beliau telah selamat melahirkan bayi perempuan yang diberi nama River Rose dan merupakan anak pertama dengan suaminya, Brandon Blackstock. – CNN

Dengan angka kutipan hari pembukaan yang kuat, Sony Pictures menjangkakan yang filem sekual terbaru mereka 22 Jump Street akan berjaya membawa pulang US$60 juta untuk tayangan sepanjang hujung minggu pertama. – Inside Movies

Bekas juara program Idola Kecil musim keenam, Danial Cheur Hamasiah muncul sebagai juara pertandingan Idola Kecil Ultra dan berjaya membawa pulang wang tunai RM30,000 berserta trofi selain kontrak bersama The Talent Unit bernilai RM50,000. – mStar Online

Pelakon Jason Momoa yang lebih dikenali di kalangan kaki TV sebagai pahlawan dan ketua Dothraki dalam Game of Thrones dikhabarkan akan membawa watak Aquaman dalam filem sekuel Man of Steel, Batman v. Superman: Dawn of Justice. Whoaa! – Huff. Post

Selepas menerima banyak permintaan dari peminat di Jepun, kumpulan pop Korea A-Pink mengesahkan yang mereka akan memasuki pasaran Jepun tidak lama lagi dan akan mengadakan persembahan pertama di sana sekitar Ogos nanti. – Soompi


Ayu Raudhah Luahkan Rasa Bersyukur Bersuamikan Zaquan Adha

Bukan minggu yang mudah buat Ayu Raudhah sepanjang beberapa hari lepas kami kira selepas suaminya, Zaquan Adha dikhabarkan sering bersembang dengan perempuan lain di laman sosial seperti Instagram & WeChat.

BACA: Lagi Mangsa Zaquan Adha Dedahkan Bukti, Kali Ini DI Instagram

Walaupun tiada lagi penafian yang datang dari Ayu Raudhah, pelakon itu tampil memberikan satu kenyataan melalui akaun Instagram beliau meluahkan sokongan tanpa berbelah bahagi terhadap suaminya atas apa yang terjadi selain melahirkan rasa syukur.

“Alhamdulillah I sentiasa bersyukur bersuamikan Mohamad Zaquan Adha, no matter what people said! I percaya apa Allah berikan adalah yang terbaik untuk kita sama ada dugaan atau nikmat kebahagian dan semoga Allah memberi kita kekuat menghadapi segala dugaan-Nya dan bersyukur dengan segala nikmat kebahagiaan yg Allah berikan,” tulis Ayu Raudhah.

Bertuah Zaquan Adha beristerikan Ayu Raudhah yang jelas tidak mudah melatah dengan segala tohmahan yang mendatang. Semoga terus berbahagia hendaknya. (rtky/m)


Nabil Bidas Kritikan Cium Pipi Isteri

Baru-baru ini Nabil Ahmad dan isterinya, Nazira ke Paris untuk bercuti. Tapi sebetulnya kata Nabil dia ke sana bagi menjalani penggambaran sebuah telemovie berjudul Strawberi Karipap Lost in Paris. Alang-alang menjejakkan kaki ke kota yang popular dengan jolokan kota cinta itu,

Nabil dan Nazirah mengambil peluang mengabadikan gambar mereka di hadapan menara Eiffel. Namun apa yang mencetuskan sedikit isu panas ialah adegan pasangan suami isteri ini.

Menerusi sekeping gambar yang dimuat naik Nabil di laman Instgram miliknya, menunjukkan dia mencium pipi Nazirah. Foto tersebut telah mendapat beberapa komen pedas daripada sebilangan pengikut di akaun Instagramnya.

“Cium pipi. Itu lah yang saya pelik sikit tu sebab, minta maaf cakap la ya, ramai artis yang belum kahwin mereka pergi bercuti berdua, haters relax jer tak pula kritik”

“Tapi kami ni dah jadi suami isteri. Saya punya pasal lah! Nak cium ker apa sebab yang saya cium tu isteri saya bukan orang lain,” kata Nabil ketika ditemui pada sidang media sitkom Cakap Melayulah! bertempat di Unitar, Petaling Jaya, semalam.

Tidak ambil pusing dengan kritikan tersebut, Nabil berkata dia sekadar mahu berkongsi momen tersebut bersama peminat memandang ini pertama kali dia dan isterinya bercuti di Eropah.

“Saya tak tiru sesiapa atau mana-mana pasangan artis pun. Saya cuma hendak kongsi saat itu kepada peminat. Lagipun ini pertama kali saya ke Eropah dengan isteri. Kami seronok sangat masa tu. Masa nikah dulu, saya cium juga pipi dia, tak pulak orang nak kritik”

“Saya rasa haters tu semua mereka tak ada arah hidup, kot. Tapi saya sebenarnya tak baca pun komen-komen tu, kawan-kawan yang beritahu saya. Saya tak block haters tu. Biarkan sajalah, lagipun daripada 100 komen, 10 jer yang ckp tak elok, yang lain tu okay saja“, katanya lagi.

Sementara itu, bercerita pula tentang keluarga, Nabil berkata dia dan isteri kini sedang berusaha mahu memperolehi cahaya mata kedua. Sebelum ini mereka dikurniakan seorang cahaya mata perempuan, Naera Mikayla, yang kini berusia hampir dua tahun.

“Kami memang rancang nak anak lagi. Kasihan pada Mika sebab dia bermain seorang diri, Kalau bawa dia ke Toys R Us di Mid Valley, dia tak mahu balik sebab di sana ada macam taman permainan mini, dia seronok bila dapat main dengan anak-anak orang lain”

“Saya pun kalau boleh nak anak lelaki. Sebab kawan-kawan saya kalau kami keluar lepak minum bersama, ada yang bawa anak lelaki mereka. Seronok jer saya tengok. Baru-baru ni saya ada satu sesi fotografi bersama Zahiril Adzim. Dia bawa sekali anak dia, Anaqi. Comel betul anak dia“, katanya dengan nada teruja.

Tetang kerjaya, Nabil bakal muncul dalam sitkom Cakap Melayulah! mulai 23 Jun di saluran Astro Warna. Selain itu, dia sibuk dengan komitmen sebagai hos ‘Meletop‘ dan ‘Ceria Pop Star‘. Pada pertengahan bulan ini, Nabil juga bakal sibuk di lokasi penggambaran telemovie ‘Nangkrong‘ arahan pengarah Michael Ng. (rtky/fr)


Neelofa Sahkan Sudah Putus Cinta Dan Anggap Tiada Jodoh

Jika semalam kami ada menulis tentang kenyataan Hans Isaac yang seakan tidak mahu membuka mulut soal cintanya bersama Neelofa yang dikatakan sudah putus, hari ini Neelofa sendiri tampil mengesahkan perkara itu.

BACA: Hans Isaac Kunci Mulut Isu Putus Cinta Dengan Neelofa, Fokus Kerja

Dalam laporan Harian Metro hari ini, Neelofa berkata beliau tidak lagi tahan dikaitkan dengan Hans Isaac selain membuat pengakuan secara terbuka yang hubungan cinta mereka sudah berakhir sejal awal Februari tahun ini lagi.

“Saya tidak mahu terus dibayangi nama Hans Isaac dan memberikan harapan kepada sesiapa sedangkan hubungan kami sudah putus sejak awal Februari lalu. Kami kini hanya kawan dan segala spekulasi mengenai bakal berkahwin hujung tahun adalah tidak benar sama sekali”

“Justeru saya berharap tidak ada lagi cerita membabitkan soal cinta antara kami berdua,” jelas Neelofa yang diminta mengulas tentang kisah ini.

Neelofa bagaimana pun tidak berkongsi tentang apakah punca perpisahan mereka berdua dan hanya menganggap tiada jodoh dengan Hans Isaac. (rtky/m)


Uqasha Senrose Kini Berhijab

Kalau anda mengikuti perkembangan Uqasha Senrose melalui akaun Instgram, pasti anda akan perasan yang pelakon ini sudah memuat naik beberapa keping gambar yang menunjukkan dirinya kini bertudung atau berhijab.

Ramai tertanya tanya sama ada benar Uqasha Senrose sudah berhijrah atau sekadar satu lagi tuntutan watak dalam drama yang perlu beliau penuhi. Dalam kenyataan kepada portal GUA hari ini, Uqasha Senrose mengesahkan yang beliau sudah berhijrah.

“Saya rasa tak perlulah sampai saya nak kena beritahu satu dunia yang saya kini sudah bertudung. Saya percaya, lambat-laun orang akan tahu juga mengenai perkara ini,“ jelasnya.

Uqasha Senrose dalam kenyataan sama juga menafikan yang keputusan beliau untuk bertudung didorong oleh faktor luaran terutamanya lelaki dan berharap perkara baik ini akan kekal.

“Saya pakai tudung atas diri saya sendiri. Jika pakai kerana dipaksa, perkara ini tidak akan kekal. Saya mahukan yang terbaik untuk diri saya dan jika boleh, saya nak benda ini berterusan. Saya harap orang mendoakan yang baik-baik untuk saya,“ tambahnya.

Baguslah Uqasha Senrose sudah mahu berubah ke arah yang lebih baik, bukan tidak baik sebelum namun perubahan itu perlu ‘kan untuk semua orang. Tahniah! (rtky/m)


Aeril Zafrel & Wawa Zainal Tidak Mahu Kenang Kontroversi Lepas

Suatu ketika dahulu pasangan suami isteri telah dilanda kontroversi dan kini mereka nampaknya bahagia melalui fasa-fasa perkahwinan dan telah dikurniakan seorang anak lelaki yang kini telah memasuki usia 9 bulan.

Bertemu Aeril Zafrel dan isterinya Wawa Zainal di sambutan ulang tahun ke-30 TV3 di Sri Pentas semalam telah menceritakan serba sedikit mengenai karier dan juga kehidupan mereka selepas kontroversi tersebut dan mereka bersepakat bahawa tidak mahu lagi mengingati kisah silam tersebut dan mahu terus maju ke hadapan.

“Bagi saya benda lama, tak payah ingat balik, masing-masing ada sejarah,dan kami pula dalam proses perubahan. Sesetengah orang memang tidak suka apa yang kami lakukan dan ada juga yang menyokong apa yang kami lakukan sekarang ini,” ujar Aeril.

Manakala isterinya pula, Wawa Zainal memberitahu bahawa sekarang tidak ada lagi kesedihan yang dihadapi olehnya malah sangat bahagia dengan keluarga mereka kini.

“Rasanya tidak ada lagi kesedihan yang saya alami, saya sangat bahagia dengan kehidupan sekarang dan saya tidak kisah lagi perkara-perkara yang sudah berlaku sebelum ini. Anak adalah pengikat kami bersama ketika ini,” katanya manis.

Sementara itu, Aeril turut memberitahu bahawa sekiranya boleh dia tidak mahu dedahkan anak dalam aktiviti seninya dan biarlah anaknya itu membesar sebagai orang biasa dan bukannya selebriti sepertinya.

“Kalau boleh saya tak mahu dedahkan dia dalam aktiviti seni, dan buat masa sekarang sekiranya dipanggil untuk photo shoot atau hendak dijadikan dia untuk iklan iklan komersial rasanya saya tidak benarkannya lagi, kerana biarlah dia besar sikit sekarang baru 9 bulan”

“Tapi yang lain lain kalau boleh saya tak mahu dia melibatkan diri dalam aktiviti seni bukan apa susah untuk diri dia sendiri dan saya mahu dia ada privasinya sendiri dan tak mahu dia rimas,” katanya panjang lebar.

Sambil berseloroh juga Aeril Zafrel ada memberitahu bahawa dia tidak sabar dan mahukan lagi cahaya mata yang kedua.

Walaubagaimanapun, Wawa Zainal berkata dia mahu berehat seketika kerana masih ada penat menjaga anaknya, Attar yang kini semakin aktif dan tidak menolak sekiranya diberikan rezeki cahaya mata mereka yang kedua. (rtky/hfz)


Hans Isaac Kunci Mulut Isu Putus Cinta Dengan Neelofa

Selama ini setiap kali kalau media mengusik dan bertanya tentang hubungan mesra mereka, Hans Isaac mahu pun Neelofa akan hanya menjawab yang hubungan mereka seperti biasa, baik baik saja namun tidak pernah mengesahkan yang mereka adalah pasangan kekasih.

Namun media dan kami kira ramai peminat di luar sana juga pasti boleh mengagak akan status hubungan dua ‘sahabat baik’ ini, bukan?

Bagaimanapun baru-baru ini timbul pula desas desus mengatakan hubungan cinta pelakon juga penerbit terkenal ini dengan Neelofa sudah pun berakhir.

“Saya tidak boleh komen tentang perkara itu. Saya rasa saya tak perlu komen”

“Fokus saya sekarang adalah pada perniagaan saya dan diri saya. Ada banyak lagi hal lain dan juga hal peribadi saya yang harus saya selesaikan,” ujar Hans Isaac.

“Saya rasa lebih baik berdiam. Biar saya simpan. Lebih baik hanya saya saja yang tahu. Saya tak mahu nanti dikata bercakap putar belit dengan anda semua. Saya hanya mahu bersikap jujur dengan anda semua,” itu jawapan ringkas Hans Isaac.

Menyentuh mengenai projek terbaru terbitan produksinya, Hans berkata beliau sama sekali tidak menyangka yang teater Supermokh yang dipentaskan pada tahun lalu bakal dipentaskan semula.

Menurut Hans, sambutan yang cukup mengalakkan daripada penonton & juga permintaan rasmi daripada Sultan Selangor sendiri yang mahu kisah lagenda bola sepak tanah air ini, lantas telah memberi keyakinan pada dirinya juga para pelakon untuk mempersembahkan semula teater ini.

“Pihak kami sangat berbesar hati apabila Sultan Selangor sendiri mahukan teater ini dipentaskan semula. Pada pementasan lalu pun kita mendapat respon yang baik daripada para penonton dan ahli keluarga Mokhtar Dahari sendiri”

“Tidak banyak perubahan jalan ceritanya malah barisan pelakonnya juga dikekalkan. Tetapi bagi yang pernah menonton Supermokh pada pementasan lalu, apa yangg saya boleh katakan, pementasan kali ini lebih banyak peningkatan”

“Dan saya harap kali ini lebih ramai lagi generasi anak muda yangg datang menonton kerana ini sebuah kisah lagenda bola sepak tanah air kita. Ramai anak muda hari ini yang tidak mengenali siapa Mokhtar Dahari dan ini lah peluang mereka untuk mengetahu kisah lagenda kebanggaan negara ini”, katanya.

Supermokh Sebuah Musical dibarisi oleh Awie sebagai teraju utama berserta pelakon hebat lain seperti Maya, Karin, Douglas Lim, Dina Nadzir, Rashidi Ishak, Radhi Khalid, Poon Chi Ho, Oliver Johanan dan Clarence Kuna.

Teater yang mendapat penajaan utama daripada CIMB Bank ini akan dipentas di Istana Budaya mulai 8 September hingga 21 September 2014 dengan harga tiket yang sama iaitu mulai harga RM36 hingga RM236. (rtky/fr)


Abby Abadi: Dia Sudah Terbiasa Menipu, Mahu Aibkan Diri Saya

Selepas pasangan ini sah bercerai talak satu di Mahkamah Rendah Syariah Gombak Timur hari ini, peminat dunia hiburan dikejutkan pula dengan pendedahan Noor Farhan yang mengatakan beliau telah didera secara mental dan fizikal oleh bekas isterinya, Abby Abadi.

Dalam pendedahan itu juga, Noor Farhan turut mengemukakan bukti bergambar & juga laporan polis berkenaan keganasan domestik yang dialami beliau sejak Januari tahun ini.

Abby Abadi tidak menunggu lama untuk memberikan kenyataan balas dan dalam tulisan terbaru beliau di Instagram, Abby mendakwa yang 95% kisah disampaikan Noor Farhan merupakan rekaan belaka selain mendakwa sudah terbiasa menipu.

“Setiap kali ada yang tidak kena, gaduh bukan hendak selesaikan (malah) larikan diri. Saya ajak bincang, taknak alih alih untuk yang terakhir kali ini keluar cerita begini Sejujurnya cerita rekaan ini tidak terjangka dek akal saya. Hampir 95% cerita itu direka semata”

“Tak sangka cubaan dia mengaibkan saya sejauh ini. Untuk sahabat diluar sana, anda boleh baca, boleh dengar sahaja apa yang dia kata, tetapi percaya jangan. Sebab dia memang sudah terbiasa menipu. Jangan tokok tambah cerita, kalau tidak tahu lebih baik diam saja”

“Belum selesai lagi. Banyak episod lagi. Tunggu tindakan saya seterusnya di mahkamah nanti & saya terima takdir ini sebagai ujian untuk saya,” tulis Abby Abadi.

UPDATE-1: Abby Abadi hari ini telah berkongsi satu SMS menunjukkan yang Farhan meminta maaf atas apa yang terjadi selain menafikan beliau yang menyebarkan gambar dan mendakwa didera. Media menokok tambah katanya. Eh?

Risau kami dengar jika Abby Abadi mahu membawa perkara ini ke mahmakah. Panjang ceritanya nanti. Apa kata pergi berjumpa sendiri dan selesaikan seperti seorang dewasa. (rtky/m)


Hari Ini Dalam Hiburan (N.568)

VIDEO HARI INI: Filem pertama berjaya melekat di minda kita semua dan kini sekuel Dumb and Dumber akan muncul dengan barisan pelakon sama iaitu Jim Carrey & Jeff Daniels. Ini trailer pertama yang dilancarkan untuk tatapan anda.

Kerana masih belum sembuh daripada jangkitan virus baru baru ini, Paul McCartney terpaksa menunda konsert jelajah baru beliau di Amerika Syarikat His Out There yang sepatutnya bermula Jun ini ke pertengahan Julai. – Rolling Stones

Pelakon Korea Lee Seung Gi telah tercedera selepas pisau prop tercucuk ke bahagian mata ketika menjalani penggambaran drama SBS You’re All Surrounded baru baru ini dan telah menyebabkan pendarahan dalaman. Get well soon. – Soompi

Selepas berbelanja lebih US$40 juta untuk membeli kediaman model popular Gisele Budchen, Dr. Dre yang kini merupakan orang kaya baru telah senaraikan rumah lamanya di Hollywood Hills untuk dijual dengan nilai US$35 juta. Siapa ada duit lebih boleh beli. – THR

Tidak dinafikan yang anak memang cermin identiti ibu bapa namun buat anak anak kepada supermodel Cindy Crawford, mereka berdua memang nampak sama dengan penampilan model itu ketika zaman muda. Boleh menyambung legasi ibu mereka. – Huff. Post

Kes khalwat pelakon, Shahz Jaszle ditangguh kepada tarikh 12 Ogos 2014 berikutan Hakim Syarie Abd Halim Abu Samah di Mahkamah Rendah Syariah Daerah Petaling tidak dapat bertugas kerana dijangkiti demam denggi. – GUA


Nur Fathia: Aiman Tidak Pernah Tengking Saya, Kami Okay

Maklumlah lumrah bercinta, mana ada yang lancar setiap masa. Tidak terkecuali pasangan Nur Fathia & Aiman Hakim Ridza yang sebenarnya sejak awal dikhabarkan bercinta sehingga kini pasti ada sahaja khabar angin yang terpalit.

BACA: Nur Fathia Nafi Buat Perangai Di London, Hanya Tuntut Hak

Baru baru ini, Aiman khabarnya telah bertindak menengking Nur Fathia di khalayak ramai selepas ada terbaca satu komen peminat di internet tentang mereka berdua.

Nur Fathia yang ditemui media baru baru ini menafikan yang komen peminat itu ada menjejaskan hubungan mereka berdua selain turut menafikan yang Aiman ada memarahi beliau di hadapan orang ramai seperti yang didakwa sesetengah pihak.

“Aiman tak pernah menengking saya di hadapan orang ramai dan saya kesal dengan tuduhan itu. Kami selalu bergurau dan adakalanya tampak kasar tapi itulah cara kami. Mungkin ada yang menilai perbuatan itu seperti kami bergaduh besar,” jelasnya.

“Kami masih bersama dan hubungan kami tiada masalah, cuma kalau ada pun ia lumrah dalam bercinta. Mungkin selepas ini, kami akan lebih berdiam diri dan tidak terlalu terbuka berkongsi cerita cinta lagi memandangkan timbul pula kisah kurang enak mengenai kami,” tambah Nur Fathia lagi yang ditemui di majlis anjuran Pantene. (rtky/m)


Bekas Suami Abby Abadi: Saya Didera Secara Fizikal, Mental

Nampaknya kisah rumahtangga Abby Abadi & Noor Fahran semakin dramatik selepas pihak lelaki hari ini tampil mendedahkan yang beliau sering menjadi mangsa keganasan domestik atau deraan Abby Abadi secara mental dan juga fizikal.

Menerusi laporan mStar Online hari ini, Noor Farhan mendedahkan Abby Abadi buat pertama kali mencederakan dirinya sekitar Januari tahun ini apabila mengetahui (ketika itu) suaminya ada memberitahu rakan yang mereka sudah tiada hubungan.

Abby Abadi khabarnya sekali lagi bertindak agresif mencakar muka & lengan kirinya pada 17 Mei lalu selepas dia enggan berbincang mengenai kes perceraian mereka yang dilafazkan menerusi khidmat pesanan ringkas (SMS) yang sedang berjalan di mahkamah.

“Kecederaan fizikal dan emosi menjadi antara sebab utama mengapa saya menceraikan dia (Abby) dan sudah tawar hati untuk meneruskan perkahwinan ini yang memberi tekanan kepada saya sepanjang beberapa bulan ini,“ ujar Noor Farhan yang ditemui.

Noor Farhan juga mendedahkan yang mereka sering bertengkar ketika Abby tidak mempunyai wang & ekoran itu juga sering memberikan tekanan kepada lelaki itu sehingga beliau mengambil keputusan untuk tidak pulang ke rumah.

“Setiap kali tidak mempunyai wang dia akan menyerang & mendesak saya sehingga pergaduhan akan tercetus di antara kami malah dia sering mengatakan saya tidak mendatangkan apa-apa faedah kepadanya”

“Saya tidak pulang ke rumah kerana ingin ruang untuk memperbetulkan keadaan tetapi sikapnya yang sering memaksa dan mendesak membuatkan saya tertekan,” tambahnya lagi.

“Cukuplah… Saya tidak akan rujuk kembali dengan dia kerana dia telah mencederakan saya dan perasaan sayang sudah tidak ada dalam diri saya,“ jelasnya. (rtky/m)


Abby Abadi Sah Bercerai Talak Satu

Abby Abadi dan suaminya, Muhammad Noor Farhan Che Bakar sah bercerai talak satu selepas Mahkamah Rendah Syariah Gombak Timur mensabitkan lafaz cerai luar mahkamah melalui SMS yang dihantar Muhammad Noor Farhan, Mei lalu.

Hakim Syarie Shaiful Azli Jamaludin membuat keputusan itu selepas meneliti semua dokumen & mendengar keterangan kedua-dua pihak.

BACA: Suami Abby Abadi Lafaz Cerai Dua Kali, Kes Tangguh 11 Jun

Bagaimanapun, cerai pertama pada Januari lalu yang dihantar Muhammad Noor Farhan melalui SMS kepada rakannya, mahkamah tidak mensabitkan jatuh talak berikutan SMS itu adalah lafaz yang tidak sah kerana tidak memenuhi rukun dan syarat sah talak.

Pasangan itu mendirikan rumah tangga secara rahsia pada 9 Julai tahun lalu di selatan Thailand setelah berkenalan selama dua minggu. (rtky/m)


Rita Rudaini Tuntut Nafkah Tertunggak Lebih RM100,000

Belum selesai lagi kisah pasangan ini di mahkamah. Terbaru, Rita Rudaini dan bekas suaminya Aidil Zafuan akan kembali ke mahkamah 30 September ini untuk perbicaraan penuh tuntutan pelakon itu terhadap nafkah tertunggak melebihi RM100,000.

Menurut peguam Rita Rudaini, tuntutan nafkah berjumlah lebih RM100,000 yang difailkan Rita itu membabitkan kos bayaran rumah, makan minum, pakaian dan barangan asasi lain.

“Jumlah semua dikira bermula dari tarikh Aidil keluar daripada rumah mereka di Kota Damansara sejak Januari 2012, meninggalkan Rita serta dua anak mereka. Tuntutan nafkah ini difailkan pada awal Januari lalu dan semua jumlah adalah nafkah tertunggak,” jelasnya.

Ketika prosiding semalam, kedua dua Rita Rudaini & Aidil Zafuan tidak hadir dan hanya diwakili oleh peguam masing masing.

Rita Rudaini sebelum ini juga pernah menuntut nafkah anak merangkumi perbelanjaan makan minum, pengasuh dan juga lampin pakai buang sebanyak RM5,392 sebulan.

Bagaimanapun, Aidil Zafuan yang juga pemain pertahanan skuad JDT, menegaskan beliau hanya mampu membayar RM2,000 sebulan. (rtky/m)


Izreen Azminda Sahkan Sudah Bercerai Talak Satu, Berkawan Demi Anak

Khabar angin yang mengatakan pasangan ini telah bercerai di sebuah lokasi penggambara dek kerana bergaduh besar menjadi bualan mulut ramai beberapa minggu lalu.

Hari ini menerusi laporan media, Izreen Azminda telah sah bercerai dengan Muhammad Riza Baharuddin di hadapan hakim di Mahkamah Syariah Wilayah, kelmarin.

Mereka bercerai secara baik & Izreen Azminda tidak membuat sebarang tuntutan daripada bekas suami termasuk soal penjagaan anak tunggal mereka, Adrian Umar, 10 bulan.

“Kami bercerai atas persetujuan bersama dan masih berkawan baik demi anak kami. Walaupun saya mendapat hak penjagaan anak sepenuhnya tetapi Riza bebas untuk berjumpa Adrian pada bila-bila masa,” jelas Izreen Azminda mengesahkan perkara ini. (rtky/m)


Awie: Mana Bukti Yang Saya Pukul Isteri?

Hujung minggu lalu, sebuah akhbar melaporkan satu kejadian di mana seorang penyanyi rock terkenal Malaysia telah memukul isterinya di sebuah bank di Ampang akibat salah faham terjadi di antara mereka berdua yang khabarnya bermula di rumah.

Spekulasi mula timbul mengatakan yang penyanyi rock dimaksudkan dalam laporan itu adalah Awie yang merupakan vokalis kumpulan Wings. Namun, penyanyi itu pantas menganggap semua yang diperkatakan orang ramai tentang isu ini hanya fitnah.

“Saya tak mahu komen tentang perkara ini. Kalau betul saya penyanyi rock yang dikatakan telah pukul isteri, buktikan dahulu. Apabila ada bukti, baru saya akan jelaskan”

“Ini masalah rumah tangga saya dan saya tidak mahu cerita tentang perkara ini dan buat masa sekarang saya anggap perkara ini adalah fitnah,“ jelas Awie kepada mStar Online.

Awie turut mengatakan yang laporan akhbar itu tidak ada menyebut dirinya sebagai individu yang dimaksudkan dan mungkin ditujukan kepada penyanyi lain.

“Apa yang saya mahu katakan di sini, sebagai manusia kita semestinya tidak terlepas melakukan kesilapan,” tambah Awie lagi. Ada makna tersiratkah? (rtky/m)


Hari Ini Dalam Hiburan (N.567)

VIDEO HARI INI: Tiga hari lagi sebelum sepak mula Piala Dunia 2014, Nike telah tampil dengan sebuah iklan dalam bentuk animasi menyaksikan perlawanan epik terakhir jaguh bola sepak dunia menentang klon mereka. Anda sokong negara mana?

Pelakon ini sering menjadi bahan usikan di internet dan terbaru Nicolas Cage nampaknya akan sekali lagi menjadi bahan bualan selepas beliau dilihat tampil menggayakan sehelai t-shirt yang tertera wajahnya sendiri. Siapa lagi mahu puji diri sendiri ‘kan? – Huff. Post

Pelakon Ayu Raudhah berkata gosip suaminya Zaquan Adha bermain kayu tiga baru baru ini selepas satu paparan skrin perbualan cinta tersebar telah memburukkan reputasi mereka sebagai suami isteri. Sayangkan reputasi rupanya. – mStar Online

Semenjak mereka mengumumkan perpisahan beberapa bulan lalu, apa sahaja yang dilakukan Gwyneth Paltrow & Chris Martin seakan bertentangan dengan apa yang mereka akui & terbaru, mereka kelihatan sangat mesra keluar berdua hujung minggu lalu. – Fish Wrapper

Selebriti George Clooney nampaknya melangkah kembali ke skrin kecil (televisyen) selepas banyak menempa nama di layar lebar namun kali ini beliau akan bertindak sebagai penerbit untuk beberapa siri TV bersama Sony Pictures Television. – THR

Lagu dan video muzik terbaru Psy berjudul Hangover nampaknya mula menjadi bualan media dunia mendebatkan maksud tersirat di sebalik video yang turut menampilkan Snoop Doog itu dan 21 juta tontontan dalam masa 24 jam. Fuh! – SMH


Engku Emran: Cukup Cukuplah Mereka Cerita Tentang Kehidupan Kami

Dari awal timbulnya khabar angin tentang kegoyahan rumahtangga beliau sehingga ke hari penceraian dan sehinggalah digossipkan sudah mempunyai pengganti, Engku Emran mengambil pendekatan untuk berdiam diri dari memberikan kenyataan.

Namun menerusi portal berita yang beliau terajui sendiri, Malaysian Digest menyiarkan sebuah artikel yang ditulis Engku Emran sendiri sebagai penjelasan buat pertama kali dan juga terakhirnya tentang apa yang telah terjadi selama ini.

Jujurnya, artikel sepanjang lebih 1,500 patah perkataan itu sebenarnya tidak menjelaskan cerita sebenar namun lebih kepada permintaan Engku Emran kepada semua peminat hiburan untuk berhenti mereka reka cerita tentang beliau, Engku Emran dan juga keluarga mereka.

“Banyak lagi berita penting diluar sana yang patut kita laporkan. Saya ini tak penting. Banyak lagi orang di luar sana yang memerlukan pertolongan — tentang hidup dan mati. lebih elok kita bantu mereka dari buat cerita tentang kehidupan kami. Cukup, cukup lah!”

Engku Emran turut ada menjelaskan tentang gambar yang beliau muat naik ke Instagram yang telah didakwa sesetengah pihak untuk menunjuk nunjuk.

“Instagram ini ialah seperti catatan jurnal, supaya satu hari nanti Aleesya dapat membaca sedikit sebanyak dan mungkin dia boleh belajar tentang kehidupan melalui jurnal saya ini. Sebab itu juga, jika anda lihat banyak gambar dan momen yang saya upload”

“Mungkin anda rasa saya tak patut dedahkan banyak perkara. Tetapi benda ni saya buat ada sebab bertujuan, supaya satu hari nanti Aleesya dapat melihat tempat yang saya bawa dia, yang saya pergi tanpa dia. Bukan untuk menunjuk-nunjuk, tidak,” tulis Engku Emran.

Anda boleh membaca tulisan penuh beliau di Malaysian Digest untuk penjelasan penuh beliau & kami doakan semoga baik baik sahaja kehidupan mereka selepas ini. (rtky/m)


Nora Danish Paling Popular Di Instagram

Instagram sekarang ini rasanya sudah menjadi satu platform alternatif terbesar buat para artis untuk mendekati peminat mereka. Mudah & interaktif ‘kan?

Laman berita mStar Online hari ini tampil dengan laporan ringkas mereka tentang kedudukan terkini para selebriti dalam senarai siapakah yang paling popular di Instagram ketika ini dan pasti yang berada dalam senarai tidak mengejutkan sesiapa.

Nora Danish dengan lebih 828,000 pengikut menduduki takhta paling popular di Instagram diikuti Datuk Siti Nurhaliza dengan 622,000 dan dengan bilangan pengikut seramai 601,000 Lisa Surihani melengkapkan senarai Top 3.

Secara kebetulan, selebriti lelaki paling popular di Instagram berada di kedudukan keempat iaitu Zizan Razak dengan bilangan pengikut seramai 589,000. Beliau diekori rapat (hehe) oleh Emma Maembong yang juga merupakan kekasihnya dengan 588,000.

Senarai yang dikeluarkan untuk 15 orang artis itu turut menyenaraikan Shila Amzah (558,000), Scha Al-Yahya (525,000), Fazura (500,000), Elfira Loy (493,094), Fasha Sandha (438,000), Aaron Aziz (419,000), Neelofa (409,000), Nelydia Senrose (403,000), Erra Fazira (364,000), Nabila Huda di tangga terakhir dengan 357,000 pengikut.

Senarai di atas hanya alasan untuk kami paparkan selonggok gambar Nora Danish ketika berada di bumi Eropah baru baru ini termasuk percutian singkat di Paris yang turut disertai kekasihnya yang sanggup terbang jauh, Nedim Nazri. Enjoice! (rtky/m)


Lagi Mangsa Zaquan Adha Tampil Bukti & Kali Ini Di Instagram

Hari ini, pasti anda semua tertanya tanya apa motif lagi kami dedahkan perilaku pemain bola sepak popular ini di alam maya — jawapannya entah, mungkin kerana seronok. Well, some men just want to watch the world burn. MWAHAHAHA!

Jika semalam satu Malaysia kecoh dengan pendedahan yang mengatakan Zaquan Adha cukup licik memikat gadis di aplikasi sosial WeChat, nampaknya hari ini ada satu lagi bukti yang ditampilkan oleh seorang lagi mangsa. Ganas bunyinya, mangsa.

BACA: Zaquan Adha Bermain Api Cinta Di WeChat, Kejar Gadis Muda?

Zaquan Adha menerusi sebuah aplikasi chat yang menggunakan Instagram sebagai platform ada menegur seorang gadis yang tidak kami ketahui namanya dan mengajak gadis itu berjumpa.

Menerusi screenshot di atas, jelas menunjukkan ID Instagram iaitu zaqone_08 dan jika kita mengikut teori isterinya, Ayu Raudhah sebelum ini memang ada kemungkinan screenshot kali ini juga merupakan hasil kerja manipulasi grafik oleh sesetengah pihak.

“Gossip ini sedikit sebanyak memburukkan reputasi kami. Mujurlah saya seorang yang berfikiran waras dan tidak terburu-buru apabila mendapat tahu gosip ini,“ ujar Ayu Raudhah. (rtky/m)


Hari Ini Dalam Hiburan (N.566)

VIDEO HARI INI: Kami rasa anda semua pun sama, lebih mengenali Macklemore berbanding Ryan Lewis yang sebenarnya sama penting dalam duo popular Macklemore & Ryan Lewis. Oleh itu, Ryan Lewis pergi sendiri bertanyakan tentang populariti beliau kepada peminat di luar.

Bintang komedi, Tracy Morgan yang terlibat dengan nahas jalanraya yang cukup dahsyat baru baru ini dijangka akan tinggal di hospital untuk satu jangkamasa yang pandang ekoran keadaan beliau yang masih kritikal. Get well soon, bro! – TMZ

Bakat nyanyian bintang Korea ini bukan satu rahsia selepas sering membawakan runut bunyi (soundtrack) untuk drama lakonannya namun lagu terbaru Park Shin Hye berjudul My Dear merupakan ciptaan beliau bersama abangnya, Park Shin Won. – Soompi

Acara tahunan 68th Tony Awards yang meraikan pencapaian terbaik drama juga muzikal di Hollywood telah selamat berlangsung semalam di mana menyaksikan kemenangan besar nama nama seperti Neil Patrick Harris, Bryan Cranston & Audra McDonald. – THR

Kediaman Sandra Bullock di Los Angeles baru baru ini telah dipecah masuk oleh seorang lelaki berusia 39 tahun, Joshua Corbett dan ketika kejadian selebriti itu ada di rumah berkenaan namun tidak mengalami sebarang kejadian buruk. – Huff. Post

Pelakon Rozita Che Wan mendedahkan yang beliau berjaya menyekat kira-kira 1,000 pengikut laman sosial Instagram miliknya kerana rimas dengan komen komen yang ditinggalkan apabila gambarnya dimuat naik. Padan muka semua. #eh – mStar Online


Ayu Raudhah Dakwa Bukan ID Zaquan Adha, Sudah Tahu Lebih Awal

Memang jawapan yang ramai nantikan tentang kontroversi yang sedang melanda Zaquan Adha ketika ini. Isterinya, Ayu Raudhah tampil memberikan penjelasan tentang apa sebenarnya yang berlaku di sebalik insiden WeChat suaminya itu.

“Sebenarnya saya dah terima foto screenshot itu semalam daripada wanita bernama Miranda Kerr. Dia kata kawan dia yang sering berbalas mesej dengan suami saya”

“So, dia rasa bertanggungjawab nak bagitahu saya.Tapi saya terkejut bila hari ini semua media pula tahu hal ini. Cuma saya nak jelaskan bahawa itu bukan WeChat ID Zaquan. Malah, Zaquan menggunakan gambar lain dalam aplikasi WeChat dan saya pun tahu akaun WeChat Zaquan”

Ayu Raudhah berkata demikian kepada portal OHBULAN! hari ini selepas diminta untuk mengulas isu ini yang kini menjadi perhatian ramai.

Beliau juga tidak menolak kemungkinan ada pihak yang sengaja menyebarkan perkara ini untuk memporak perandakan rumahtangga mereka berdua.

“Saya pun tak tahulah siapa yang buat semua ini. Tetapi, yang pasti perkara ini sedikit sebanyak beri kesan kepada rumahtangga saya. Mungkin saya akan ambil tindakan lanjut selepas ini”


Misha Omar: Suami Jadi Lebih Manja Selepas Berkahwin

Walaupun sudah lebihsebulan bergelar isteri, seri pengantin masih terpancar di wajah Misha Omar. Mungkin dek kerana terlalu bahagia menjalani kehidupan bergelar seorang isteri kepada Firos Ezzwan Rossly yang selamat diijabkabul awal Mei lalu.

Jelas terpancar kebahagiaan di wajahnya, Misha Omar berkata dia rasa sedikit rugi kerana kahwin di usia yang agak lewat namun kekal percaya soal jodoh dan rezeki anak adalah kurniaan dari Allah. Sebagai manusia, walau sejauh mana rancangan, tanpa izin dari-NYA, mungkin sehingga kehari ini, dia masih belum berkahwin.

”Bukanlah saya menyesal kahwin lambat. Tapi saya percaya ada hikmahnya. Ini di luar kuasa kita. Jodoh bukanlah keputusan kita sama juga macam anak, cepat atau lambat, seronok kahwin, ada kawan. Kadang-kadang rasa macam ada abang, ada ayah,” ujarnya ketawa.

Menjawab soal cahaya mata, dia tidak meletakkan sebarang target kerana dia berkahwin di usia agak lewat bagi seorang wanita. Ditambah dengan suami yang bertugas sebagai seorang juruterbang yang tidak punya masa lapang yang banyak seperti orang lain.

”Jika Allah kata cepat, cepat. Kalau lambat pun saya terima. Saya taknak stresskan diri sendiri & bebankan suami. Dia kerja yang tak selalu ada dengan saya & tak boleh nak expect more”

Bermula dengan proses perkenalan, percintaan, melalui proses putus cinta, kemudian bertunang dan kini selamat sebagai suami isteri. Dalam jangka masa tersebut, pasangan ini lebih banyak memberi ruang kebebasan kepada diri masing-masing.

Dan setelah berumahtangga, maka ini lah proses dimana masing-masing belajar untuk satu fasa baru. Perkahwinan ini mendorong Misha untuk lebih kerap ke dapur. Sebulan berkahwin masakan paling extreme setakat ini dimasak untuk suaminya ialah Nasi Lemak.

Misha membongkar rahsia sejurus selepas majlis resepsi dari hotel, dia pulang ke rumah ibunya dan meninggalkan suami, anak dan anak buah lain tanpa memaklumkan kepada suami terlebih dahulu. Setelah dihubungi baru dia sedar bahawa dia tidak memberitahu suaminya untuk keluar.

”Sebelum ni kita buat semua benda pun bersendiri. Dah terbiasa berdikari tetapi sekarang dah tak boleh la. Nak kemana, saya akan inform suami dulu. Begitu juga dengan dia. Bulan pertama ni sebagai bulan adaptation untuk kami.” jelas Misha lagi.

Tambahnya semenjak berkahwin Firos jadi terlebih manja. Setiap kali, Misha harus menghantar dan menjemputnya di lapangan terbang. Dan perkara manis bagi Misha dari Firos adalah apabila sedang bekerja dia akan menghantar mesej memberitahu kesunyian kerana perlu makan berseorangan tanpa ditemani isterinya.

Dan semalam Misha bergegas pulang selepas ditemuramah kerana perlu menyediakan makanan untuk suaminya. Awww sweet! Semoga kekal bahagia pasangan ini hendaknya. (rtky/bsr)


Zaquan Adha Bermain Cinta Di WeChat?

Teknologi kalau digunakan dengan betul banyak faedahnya — contohnya laman web kami yang serba canggih ini, menjadi penyebar kisah selebriti untuk umpatan anda semua. AHAHAHA!

Seorang peminat mengirimkan sepucuk e-mail kepada kami hujung minggu lalu mendedahkan perilaku seorang pemain bola sepak terkenal yang juga merupakan suami kepada seorang artis atau selebriti yang agak terkenal juga.

Melalui susur masa Moments di WeChat, seorang gadis yang tidak dikenali namanya telah tanpa segan silu memuat naik beberapa keping screenshot yang menunjukkan dirinya sedang bersembang dengan Zaquan Adha.

Menurut sumber yang memaklumkan, gadis tersebut merupakan salah seorang gadis sorak atau penyeri (mascot? cheerleader?) untuk pasukan Johor Darul Takzim (JDT).

Tidak pasti sejauh mana hubungan gadis ini dengan Zaquan Adha namun boleh dilihat walaupun sudah bergelar suami, lelaki tetap menjadi lelaki. Heh. (rtky/m)


Di Sekitar Resepsi Perkahwinan Almy Nadia, Fizz Fairuz Di Pahang

Kami dengar anda suka lihat gambar pengantin selebriti. Maka kami bawakan lagi gambar sekitar majlis resepsi perkahwinan Fizz Fairuz dan pasangannya, Almy Nadia.

Jika minggu lalu, pasangan ini sudah menjalakan resepsi meraikan perkahwinan mereka di Bayan Lepas, Pulau Pinang yang merupakan kampung halaman pihak perempuan. Minggu ini giliran untuk bertandang ke sebelah lelaki di Raub, Pahang.

Sabtu lalu mengambil tempat di Dataran Raub, Pahang Fizz Fairuz dan Almy Nadia masing masing telah diraikan dalam satu majlis terbuka yang turut dihadiri oleh ratusan peminat mereka yang semestinya mahu melihat pasangan ini dengan lebih dekat.

Seperti biasa, tidak banyak maklumat yang boleh kami sampaikan berkaitan resepsi kali ini kerana kami malas dan anda pun bukan ambil kira jika maklumat tidak penting. AHAHA!

Terima kasih kepada para jurugambar di The Permaisuris sekali lagi yang tidak jemu memuat naik gambar sekitar majlis buat tatapan peminat yang jauh & tidak dapat hadir. Enjoice! (rtky/m)


Hari Ini Dalam Hiburan (N.565)

VIDEO HARI INI: Kami pilih iklan GOL! dari McDonald’s ini sebagai yang terbaik setakat ini untuk kempen Piala Dunia 2014 yang akan datang.

Pelakon komedi dan bintang siri TV 30 Rocks, Tracy Morgan kini berada dalam keadaan kritikal selepas beliau terlibat dengan satu kemalangan jalan raya yang melibatkan enam buah kenderaan termasuk dua buah lori besar di New Jersey. – Yahoo! News

Pelakon Evan Rachel Wood telah disaman sebanyak US$30 juta selepas beliau menarik diri untuk menjadi teraju dalam filem sekuel bertajuk 10 Things I Hate About Life dan pihak produksi mendakwa mereka sudah membayar US$300,000 sebagai pendahuluan. – TMZ

Walaupun beliau dilihat sebagai seorang yang serba boleh dalam dunia hiburan, Adibah Noor merasakan dalam kehidupan beliau bukan seorang wanita yang serba boleh dalam hal & urusan rumahtangga dan lebih selesa untuk hidup sendiri. – Utusan Malaysia

Filem percintaan remaja yang diadaptasi dari novel dengan tajuk yang sama, The Fault in Our Stars dijangka akan mengutip US$52 juta untuk tayangan hujung minggu lalu dan ini sesuatu yang membanggakan untuk filem dengan kos serendah US$12 juta. – THR

Baru baru ini melalui akaun Twitter, Calvin Harris telah mengumumkan yang beliau sudah putus cinta dengan penyanyi Rita Ora dan timbul pula spekulasi mengatakan Justin Bieber merupakan punca perpisahan pasangan ini. Apa kes? – InTouch Weekly


Pekin Ibrahim Malas Bercakap Tentang Uqasha Senrose, Sibuk Bekerja

Pelbagai isu dan kontroversi telah melibatkan dua pelakon sensasi ini. Kadangkala ada kenyataan yang diberikan berbelit-belit & agak keliru dengan masalah yang dihadapi oleh mereka berdua.

Bertemu dengan sang jejaka, Pekin Ibrahim di lokasi penggambaran filem Juvana semalam telah menjelaskan segala-galanya yang dia tidak mahu lagi memikirkan soal hubungannya bersama pelakon cantik, Uqasha Senrose yang dikhabarkan telah berakhir.

“Saya tidak ada komen pasal ini dan saya sibuk bekerja. Saya dengan dia tidak ada apa-apa lagi dan saya ada kehidupan saya sendiri. Lagipun kita ini lelaki buat apa lagi nak fikir benda-benda yang sebegitu sekarang ini ‘kan?” ujarnya ringkas.

Fokusnya kini hanyalah bekerja sahaja dan tidak mahu lagi memikirkan kisah-kisah percintaannya yang lepas. Pekin turut memberitahu bahawa tidak ada lagi jalan untuk berbaik semula selepas apa yang telah berlaku dalam hubungan mereka.

“Saya sekarang lebih utamakan soal kerja dan sangat sibuk. Nampaknya memang tidak ada jalan untuk berbaik lagi dan saya sendiri pun memang tidak mahu lagikan pula Uqasha. Kalau nak kata saya playboy saya tidak ada masa untuk semua itu”

“Anda semua boleh lihat bahawa saya memang sibuk menjalani penggambaran dan masa banyak dihabiskan di lokasi penggambaran. Selepas ini saya tidak mahu memberikan kenyataan apa-apa sahaja mengenainya dan cukuplah sampai di sini sahaja,” ujarnya ringkas. (rtky/hfz)


Johan As’ari Tiada Masalah Berlakon Bersama Nabila Huda

Sudah lama kita tidak mendengar khabar daripada pelakon kacak Johan As’ari yang sebelum ini pernah dihimpit kontroversi percintaan dengan beberapa pelakon wanita seperti Nabila Huda, Lana Nordin, Izreen Azminda dan juga Shila Amzah. Beberapa contoh sahaja.

Walaubagaimanapun ketika ditemui di lokasi penggambaran filem terbaru Juvana, Johan As’ari menjelaskan bahawa tidak menyangka bahawa aktres Nabila Huda bersetuju untuk bergandingan bersamanya dalam sebuah telemovie.yang berjudul Udin Glamor Balik Kampung.

“Alhamdulillah saya tidak menyangka bahawa dia mahu bergandingan bersama-sama saya dalam telemovie tersebut. Mula-mula itu ada juga saya bertanya adakah dia mahu berlakon bersama sama saya dan tak sangka bahawa dia mahu. Saya percaya bahawa dia merupakan seorang yang professional dalam kerjayanya”

“Saya juga tidak ada masalah dan bersikap professional dan sedang belajar untuk terus menjadi seorang professional yang lebih baik daripada hari ini,” ujarnya panjang lebar.

Johan turut menafikan bahawa akan timbulnya masalah sekiranya digandingkan bersama pelakon itu kerana mereka seketika dahulu pernah mempunyai hubungan yang rapat.

“Bagi saya tidak akan ada masalah walaupun kami jarang berhubung dan kadang-kalanya juga berhubung, sekali-sekala ada juga bertanyakan khabar seperti mengucapkan selamat hari ibu — hubungan kami baik tidak ada apa-apa masalah”

Selain itu, Johan turut menceritakan bahawa hubungannya bersama-sama artis wanita yang pernah dikaitkannya suatu ketika dahulu juga tidak mengalami masalah dan perhubungan itu nampaknya semaikin baik dan lancar.

“Macam Fasha Sandha sebelum ini, pergi ke Hulu Langat bersama-sama ibu saya dan mengambil gambar bersama mereka dan rasanya keadaan semakin baik. Saya memang hargai. Begitu juga dengan Shila Amzah, dan pada majlis ABPBH baru-baru ini saya terserempak dengan Izreen dan kami tidak ada masalah. Dengan Kaka pula, sudah macam adik-beradik kerana kami memang rapat sejak Fear Factor di Capetown dan sesiapa yang menonton ‘Fear Factor’ dapat lihat bahawa hubungan kami memang macam adik beradik,” katanya.

Sementara itu, Johan memberitahu bahawa dia kini masih solo dan tidak mahu perkara lepas berulang kembali kerana katanya kini dia mahu belajar dari kesilapan yang lepas dan mengenal erti cinta sebenar supaya perkara lepas tidak berulang kembali. (rtky/hfz)


Penyanyi Rock Terkenal Pukul Isteri Di Khalayak Ramai

Bagaimana berita ini boleh terlepas dari pandangan kami yang memang makan, minum dan tidur dengan gossip setiap hari. Yang penting ianya panas & memerlukan perhatian segera anda para peminat dunia hiburan untuk mula berspekulasi. Eh.

Berita Harian hujung minggu lalu melaporkan yang seorang penyanyi rock terkenal tanah air telah bertindak memukul isterinya di khalayak ramai baru baru ini selepas mereka berdua dikatakan menghadapi satu salah faham yang tidak pasti apa sebenarnya.

Kejadian yang berlaku itu mengejutkan para kakitangan dan pelanggan sehingga menimbulkan kekecohan sebuah bank di Ampang & khabarnya ianya berlaku selepas rockers itu meminta wanita itu untuk mengeluarkan wang di bank tersebut.

Wanita itu yang juga merupakan ibu kepada tiga anak hasil perkahwinan dengan penyanyi rock ini mendapatkan rawatan di sebuah pusat perubatan di ibu negara kerana kesakitan akibat perbuatan suaminya itu. Teruk sangat agaknya dipukul, maklumlah mana mahu melawan.

Ada sumber yang menyampaikan kepada kami, walaupun tidak tertulis dalam laporan akhbar, yang semua ini berpunca apabila si isteri bertindak mencuri wang tunai suaminya dan rockers yang memang terkenal dengan sikap panas baran itu tidak dapat menahan sabar. (rtky/m)


Jimmy Shanley Kini Sah Bergelar Suami Mariam Jamilah

Setelah hampir 2 tahun menjalani kehidupan sebagai duda, akhirnya pengacara dan pelakon terkenal Jimmy Shanley dan Mariam Jamilah Abdul Jalil sah menjadi pasangan suami isteri dengan sekali lafaz yang berwalikan bapa kepada Mariam, iaitu Tuan Haji Abdul Jalil dengan mas kahwin berjumlah RM 1,000.

Manakala wang hantaran berjumlah RM 15,000. Pasangan ini telah dinikahkan oleh Tuan Haji Nurul Hisham yang bertempat di Hotel Concorde, Shah Alam Selangor 6.20 petang. Turut hadir adalah ahli keluarga, sahabat handai terdekat termasuk di kalangan artis & selebriti tanah air.

Pihak lelaki membawa 5 dulang hantaran berbalas 7 dulang hantaran daripada pihak perempuan. Barang-barang hantaran seperti jam tangan G-Shock dan tali pinggang Louis Vuitton, wangian Armani Mania, sepasang kasut Louis Vuitton, jubah, set kemeja Dolce & Gabana dan sirih junjung.

Kami mengucapkan sekalung penghargaan dan tahniah buat pasangan mempelai ini & mendoakan kesejahteraan dan kebahagiaan yang berkekalan buat Jimmy Shanley dan Mariam Jamilah serta keluarga. Cantik anda berdua hari ini. Heh. (rtky/hfz)


Jimmy Shanley Bakal Bernikah Esok

Kami ingatkan dengan kisah yang bertebaran sebelum ini, Jimmy Shanley sudah berkahwin dan merahsiakan status isterinya dari pengetahuan umum namun laporan terbaru Berita Harian menyebut yang selebriti ini bakal bernikah esok.

Jimmy Shanley bakal menamatkan zaman dudanya apabila akan melangsungkan perkahwinan dengan wanita yang dikenali sebagai Mariam Abdul Jalil esok di sebuah hotel di Shah Alam.

Sebelum ini Jimmy Shanley yang merupakan pengacara dan penyampai radio pernah berkahwin dengan Nursuhaila Eliani Suhaimy pada 1 Oktober 2010 namun sah bercerai pada 11 Oktober 2012 dan dikurniakan seorang anak perempuan, Zahrah Rania Shanley. (rtky/m)


Syafiq Yusof Bidas Dakwaan Filem Ganas Pengaruhi Akhlak Remaja

Kami rasa setiap kali filem tempatan bertemakan keganasan muncul di pawagam, pasti ada isu yang mengatakan ianya menjadi pengaruh kepada kepesongan akhlak remaja — filem Abang Long Fadil yang kini berada di pawagam tidak terlepas.

Pengarahnya, Syafiq Yusof hari ini meluahkan rasa tidak puas hati terhadap dakwaan negatif yang dilemparkan terhadap filem arahanya itu di Twitter.

“Budak sekolah bergaduh salahkan filem, dah kena 18PL pun salahkan filem. So, bergaduh kat sekolah ni tak wujud ke sebelum wujudnya filem?” tulisnya mempersoal perspektif sesetengah pihak terhadap filem ganas.

“Apa kata, semua keburukan negara kita ni, kita salahkan filem. Kan senang lepaskan tengkuk semua orang. Biar industri filem jadi punching bag!”

Syafiq Yusof juga mempersoalkan nilai moral yang dipaparkan oleh filem luar negara yang jelas lebih teruk namun ianya tidak menjadi masalah apabila ditayangkan di Malaysia. Sesuatu yang tidak adil rasanya dalam dunia seni secara universal ketika ini.

“Filem Hollywood lagi teruk dengan lucah, tiada adab dan mencarut bagai boleh lepas tayang. ‘Oh,takpe itu budaya mereka’ yang tengok siapa? Melayu juga!” tambahnya lagi.

Apa pandangan anda? Adakah filem ganas secara umum yang ligat ditayangkan di pawagam dan kaca televisyen menjadi punca keruntuhan akhlak remaja kita? (rtky/m)


Felixia Yeap: Saya Akan Padam Gambar Lama, Beri Masa & Ruang

Kami kira bukan mudah untuk berubah, jika niat itu sudah ada datang pula pelbagai tohmahan dari mereka yang agak negatif akan niat baik anda. Ini apa yang sedang berlaku kepada model Felixia Yeap sejak beliau tampil bertudung.

Salah satu perkara yang menjadi isu adalah keengganan Felixia Yeap untuk memadam gambar lama beliau sepanjang berkecimpung dalam dunia model dengan menyatakan itu adalah hasil kerja keras beliau sebelum ini — namun model ini nampaknya mengubah fikiran.

“Gambar-gambar lama tu saya akan delete, tapi ianya akan memakan masa berminggu-minggu (tanpa kerja atau buat kerja lain) kerana ianya adalah gambar dari tahun 2010/2011 sehingga sekarang, jadi bukan satu dua gambar, tapi beribu-ribu”

“Buat masa ni saya masih tidak stabil dari segi kewangan, dan perlu tumpukan perhatian dalam kerja, selain daripada luangkan masa untuk belajar mengenai agama Islam,” tulis Felixia Yeap menjawab kritikan orang ramai di Facebook baru baru ini.

Ramai juga memberikan sokongan dan pandangan positif yang rata rata menyokong perubahan yang dilakukan Felixia Yeap dan berharap model itu akan kekal dalam imej baru beliau selain memeluk Islam seperti dijanjikan kelak.

“Diminta janganlah like gambar-gambar lama tu. Yang itu adalah kisah dulu, saya sekarang dah bertaubat,” tambah Felixia Yeap lagi. (rtky/m)


Faezah Elai: Bukan Taraf Saya Hendak Bergaduh Di Twitter

Niatnya baik, cuba membantu dan memberi kerjasama sehabis baik sepanjang bersiaran. Namun gara-gara tegurannya, tidak fasal-fasal Faezah Elai dipersalahkan. Lebih tepat, pelakon itu dikatakan penyebab rakan pengantaranya yang juga merupakan salah seorang peserta program realiti Ikon Siarawan iaitu Alia tersingkir.

Keadaan terus panas apabila Faezah Elai didakwa berperang di Twitter dengan seorang penonton yang tidak berpuas hati dengan keputusan penyingkiran tersebut dan terus menyalahkan pelakon itu.

Menurut ibu anak satu ini, dia tidak bergaduh dengan penonton tersebut sebaliknya sekadar bertanya dan meminta penjelasan ekoran dia dikatakan bersikap tidak profesional.

“Peserta tersebut pula diberikan tugasan sebagai pengacara jemputan program Feminin kendalian saya. Sepanjang siaran itu, mulanya saya memang bagi dia peluang untuk bercakap tapi tak sangka pula dia terlalu banyak bercakap sampai lah dah nak keluar ending kredit. Jadi saya tiada pilihan saya terpaksa cakap potong cakap dia”

“Tentang tweet itu pula, bukan berperang pun tapi saya cuma bertanya kembali kepada orang yang tweet saya itu, tentang kenapa dia berkata saya tidak profesional. Sejujurnya saya tidak menonton program Ikon Siarawan itu, jadi saya kurang jelas apa yang pengikut di Twitter itu cuba katakan kepada saya”

“Katanya, saya tidak profesional. Saya tanyakan pada dia yang dia tonton tak Feminin sewaktu giliran peserta itu dan saya sedang kendalikan itu. Itu sahaja,” kata Faezah Elai ketika diminta mengulas mengenai isu tersebut.

Isteri kepada pengarah drama terkenal, Heykal Hanifah ini ditemui pada majlis pelancaran Jalan-Jalan Minum Kopi Malaysia Bersama Selebriti, bertempat di The Weld, Kuala Lumpur semalam.

Tambah Faezah, tidak ada sebab untuknya mencetuskan pergaduhan dengan penonton terbabit. Tidak mahu memanjangkan hal tersebut, Faezah menganggap ianya itu telah selesai memandangkan penonton itu telah memohon maaf daripadanya.

“Bukan taraf saya nak gaduh dengan dia. Tapi apa pun, perkara itu dah selesai sebab penonton itu pun dah minta maaf,” katanya ringkas.

Mengenai perkembangan karier seni pula, selain sibuk mengendalikan program di saluran RTM1, Feminin, sejak Januari lalu, Faezah baru saja selesai menjalani pengambaran sebuah telemovie yang menggandingkannya bersama pelakon Afiq Muiz.

“Buat masa ni fokus saya memang pada Feminin. Program tu setiap Isnin hingga Khamis tapi saya tidak lah bersiaran setiap hari, ada giliran yang ditetapkan. Selain tu, saya baru habis penggambaran sebuah telemovie. Maaf, saya lupa sangat judul telemovie itu tapi dalam drama tu saya bawa watak ala-ala tomboy,” tuturnya.

Dalam pada itu Faezah juga memberitahu, sejak melahirkan anak sulung yang diberi nama Dealova Heyrinna yang kini berusia setahun lebih, dia kini semakin memilih watak dan drama yang ditawarkan memandangkan dia perlu juga menguruskan keluarganya.

“Sebenarnya tawaran belakon banyak, tapi saya dah mula kena memili sesuai dengan status saya sebagai ibu. Saya juga perlu beri tumpuan pada anak dan suami. Jadi saya hanya boleh jalani penggambaran sehingga jam 11.00 malam sahaja”

“Kalau sesebuah produksi itu boleh terima syarat saya, saya akan terima tawaran mereka tapi itupun bergantung juga pada watak yang ditawarkan pada saya,” katanya. (rtky/fr)


Nad Zainal: Saya Kini Bahagia Dengan Hefny Sahad

Berita paling mengejutkan (konon) semalam adalah pengakuan Hefny Sahad yang mengatakan beliau kini memang sedang bercinta dengan pelakon kecil molek, Nad Zainal selepas gadis itu menamatkan hubungan dengan Azwan Kombos.

BACA: Hefny Sahad Akui Sedang Bercinta Dengan Nad Zainal, Nafi Jadi Perampas

Hari ini, media melaporkan yang Nad Zainal sendiri yang kini berada di Korea untuk menjalani satu penggambaran mengakui akan apa yang dikatakan oleh Hefny Sahad namun enggan memberikan komen lanjut buat masa ini.

“Dialah lelaki paling rapat dan saya selesa. Apa yang dia beritahu itulah sebenarnya (bercinta). Tiada apa yang hendak ditambah. Saya gembira dan harap semuanya berjalan dengan lancar,” jelas Nad Zainal kepada Kosmo! hari ini.

Nad Zainal turut menafikan yang beliau dan Hefny Sahad rapat ketika masih bersama Azwan Kombos dan memberitahu yang sifat matang juga bercita cita tinggi pelakon juga pengacara itu menarik beliau untuk kenal dengan lebih rapat.

“Paling utama dia (Hefny) seorang yang bijak. Dia juga matang dan bercita-cita tinggi. Kami juga mempunyai minat yang sama,” tambahnya. Semoga berbahagia hendaknya. (rtky/m)


Hari Ini Dalam Hiburan (N.563)

VIDEO HARI INI: Kami tidak jumpa apa perkataan untuk lip sync dalam Bahasa Melayu selepas 3 jam mencari atau kami yang tidak pandai. Yang pasti, duet lip sync ayah dan anak untuk lagu Love Is An Open Door ini sangat comel.

Tarikh tayangan untuk filem terbaru lakonan Mila Kunis dan Channing Tatum berjudul Jupiter Ascending telah ditunda ke 6 Februari 2015 daripada jadual asal Julai ini kerana ianya masih memerlukan masa untuk suntingan grafik. – Just Jared

Ramai sebenarnya terkejut dengan keputusan Kim Kardashian & Kanye West untuk berbulan madu di Ireland selepas perkahwinan mereka dan pasangan ini mendedahkan mereka pernah menyambut hari jadi di sana dan terus jatuh cinta selain berjanji mahu kembali. – People

Peminat drama Korea mana yang tidak terkesan dengan Stairway to Heaven dan kini pasangan Choi Ji Woo dan Kwon Sang Woo akan kembali berlakon dalam sebuah drama berjudul Temptation, pertama kali sejak 11 tahun yang lalu. – Soompi

Ramai menunggu siri TV spinoff Breaking Bad berjudul Better Call Saul namun kenyataan terbaru daripada penciptanya, Vince Gilligan seakan memudarkan harapan apabila beliau mengakui ianya seakan satu kesilapan untuk diteruskan. Hmm. – Huff. Post

Penyanyi dan pengacara terkenal Dato’ AC Mizal bakal membuat satu projek khas di mana beliau kini sedang mencari ahli kumpulan 4U2C yang baru dan kemungkinan besar kumpulan itu akan kembali ke persada dunia hiburan. Yeay? – Murai


Hanez Suraya Terbuka Hati Mohon Maaf Kerana Rasa Bersalah

Melalui akaun Instagram beliau baru baru ini, Hanez Suraya telah memuat naik sekeping gambar bersama dengan bait bait ayat memohon maaf secara terbuka dari semua atas semua perkara yang pernah terjadi selama ini. Hanez Suraya ingin kosong kosong dengan anda.

Bercakap kepada mStar Online berkenaan keputusan meminta maaf secara terbuka ini, Hanez Suraya berkata yang hatinya tiba tiba terbuka untuk meminta maaf daripada semua selain sedar banyak melakukan kesilapan sebelum ini.

“Kita sebagai manusia tidak pernah lari daripada (melakukan) kesilapan, secara rendah diri Hanez ingin memohon maaf kepada semua atas segala kesilapan Hanez. Hanez sedar banyak kesilapan yang telah dilakukan dalam sedar atau tidak”

Hanez Suraya bagaimana enggan mengulas apabila ditanya sama ada permohonan maaf ini juga ditujukan buat isteri kekasihnya, Liyana Manan.

“Saya tidak mahu komen tentang itu, cuma hari ini (Rabu) saya tergerak hati dan benar-benar ingin meminta maaf kepada semua orang,” tambah Hanez Suraya. (rtky/m)


Hefny Sahad Akui Bercinta Dengan Nad Zainal, Bukan Orang Ketiga

Kami tidak pasti ini satu lagi siri manipulasi kenyataan atau ianya memang memang benar seperti dilaporkan. Sebelum ini, hubungan cinta Nad Zainal bersama kekasihnya Azwan Kombos mendapat perhatian ramai selepas putus secara tiba tiba.

Dalam kekalutan kenyataan dari kedua dua pihak yang nampak sangat tidak berkomunikasi dengan baik, nama Hefny Sahad timbul dikatakan sebagai orang ketiga dalam hubungan mereka selain dikatakan punca perpisahan Nad Zainal dan Azwan Kombos.

Well, dalam perkembangan terbaru melalui satu kenyataan kepada HLIVE!, Hefny Sahad mengakui yang hubungan beliau bersama Nad Zainal kini rapat dan lebih dari sekadar kawan — dan melalui kenyataan begini, disimpulkan yang mereka bercinta.

“Ya, kami sangat rapat dan bukan sekadar kawan biasa. Saya berada di dalam situasi yang mereka baru saja memutuskan hubungan. Secara langsung mereka meletakkan saya sebagai punca kepada keretakan di antara mereka berdua”

“Perkara ini sudah pun dijelaskan oleh Nad & saya bukan punca. Nad sendiri sudah memberitahu yang dia sudah single dan hanya selepas itu, barulah kami menjadi lebih rapat,” jelas Hefny Sahad.

Pelakon dan juga pengacara itu turut memaklumkan yang beliau sudah berbincang terlebih dahulu dengan Nad Zainal yang kini berada di Korea sebelum memberikan kenyataan ini dan mereka merasakan tiada apa yang perlu disorok lagi. Baguslah. (rtky/m)


Amy Search: Saya Sudah Nasihatkan Nabila Huda, Terpulang Pada Dia

Baru baru ini ketika berlangsungnya majlis Anugerah Stail Eh! 2014, Nabila Huda telah dinobatkan sebagai Selebriti Wanita Paling Seksi dan pastinya gelaran itu bukan sesuatu yang baru buat anak kepada lagenda rock neraga, Amy Search itu.

Walaupun pada hemat kami gelaran itu sebenarnya satu penghargaan terhadap gaya dan juga fesyen Nabila Huda, Amy Search sebagai bapa pastinya ada kurang senang apabila anaknya itu diangkat sebagai yang paling seksi dalam lautan selebriti di Malaysia ketika ini.

“Sebagai seorang bapa, sudah tentu saya ada menegur dia. Tetapi segala tindakan dia adalah tanggungjawab dia sendiri. Saya hanya boleh menasihati,” jawab Amy Search ringkas kepada GUA dan turut berkata hubungan mereka baik baik sahaja.

Dalam kenyataan sama, Amy Search turut memaklumkan yang beliau bakal muncul dengan sebuah album solo tidak lama lagi selepas 13 tahun tidak tampil dengan produk baru buat para peminat. Kami menunggu, heh. (rtky/m)


Awal Ashaari Lebih Cerewet Dalam Beli Barang Kelengkapan Bayi

Ketika ini, Scha al Yahya pastinya selebriti tempatan yang menjadi perhatian kerana ramai menantikan kelahiran anak pertama beliau bersama Awal Ashaari dan pastinya pasangan ini sudah mula membeli barang kelengkapan bayi.

Scha al Yahya dijangka melahirkan anak pertama mereka pada hari pertama raya Aidilfitri ini & Awal Ashaari mengakui yang beliau bersikap cerewet dalam membeli barangan kelengkapan bayi berbanding isterinya itu.

“Antara kami berdua saya paling cerewet dalam membeli barangan untuk anak kerana saya terlalu teruja bakal bergelar bapa sehingga kadang-kala Scha marah sebab menganggap ia membazir”

“Bagaimanapun apa yang saya lakukan adalah untuk anak kami dan mahu memberikan terbaik kepadanya apabila dia lahir kelak,” jelas Awal Ashaari.

Maklumlah teruja mahu bergelar ibu bapa ‘kan, pastinya mahu berikan yang terbaik dalam dunia ini untuk anak pertama mereka. Anda berdua akan jadi pasangan ibu bapa yang bagus kami pasti Awal Ashaari & Scha al Yahya. (rtky/m)


Hari Ini Dalam Hiburan (N.562)

VIDEO HARI INI: Angelina Jordan Astar hanya berusia 8 tahun dan beliau telah pun memenangi pertandingan realiti TV Norway’s Got Talent dengan membawakan lagu klasik Summertime versi dendangan Ella Fitzgerald dan Louis Armstrong. Fuuu!

Ini sedikit tidak sihat untuk dibuka di tempat kerja, kami sudah pesan. Penyanyi Rihanna tampil di karpet merah 2014 CFDA Fashion Awards dengan busana yang menampakkan lebih 80% tubuh badannya sehingga ada yang menggelar sebagai fesyen bogel. – Just Jared

Pelakon remana yang semakin meningkat naik Chloë Grace Moretz baru baru ini telah dilihat keluar bersama anak sulung kepada David Beckham, Brooklyn di Santa Monica di mana mereka berdua dilihat bermain skateboard. Bercinta? Heh. – Celebuzz

Lagu popular kumpulan pop Korea, Girls’ Generation (SNSD) berjudul Mr. Mr. telah berjaya tersenarai dalam 25 Best Songs of 2014 setakat ini yang dikeluarkan majalah TIME yang turut ada menyenaraikan lagu dendangan Sam Smith, Michael Jackson and Mariah Carey. – Soompi

Berhijrah dari negara yang sama Singapura, Shah Iskandar yang baru baru ini berjaya bergelar Pelakon Lelaki TV Paling Popular berkata beliau enggan dibayanyi oleh populariti Aaron Aziz dan ingin tampil dengan imej juga jenama sendiri. – Sinar Harian

Kereta mewah jenama Maserati milik Miley Cyrus yang dilarikan dalam kejadian pecah masuk kediaman penyanyi popular itu sudah ditemui kembali namun masih tiada tangkapan dilakukan dan kes kini masih dalam siasatan pihak polis. – TMZ


Edge Of Tomorrow: Garapan Aksi Yang Tajam, Bijak Dan Berkualiti

Live. Die. Repeat. Hidup. Mati. Ulangan. Itu tagline filem ini. Berapa kalikah watak lakonan oleh Tom Cruise ‘terbunuh’ dalam filem-filemnya yang terdahulu? Saya rasa kebanyakan filem lakonannya, beliau diangkat sebagai hero sehingga kesudahan filem.

Edge of Tomorrow (2014) ialah filem dimana watak lakonan Tom Crusie mati berkali-kali-kali-kali! Kerana terperangkap dalam gelungan masa atau time loop. Filem ini diarahkan oleh Doug Liman iaitu adaptasi secara longgar dari novel Jepun All You Need Is Kill karya Hiroshi Sakurazaka.

Ringkasnya begini, sudah 5 tahun bumi diserang oleh makhluk asing bergelar Mimics yang tangkas menekap strategi peperangan oleh manusia. Hari berikutnya ialah pertempuran terbesar dan terakhir yang akan berlaku di pantai Normandy.

Major William Cage (Tom Cruise) dipaksa menyertai sekumpulan askar elit bergelar J Squad untuk berlawan dengan kumpulan makhluk asing.

Sesuatu di luar dugaan berlaku dimana gerombolan Mimics melakukan serangan hendap, seakan-akan sudah mengetahui misi ketenteraan itu. Lantas, semua askar terkorban seorang demi seorang termasuklah Cage yang mengambil jalan terakhir dengan meletupkan dirinya di hadapan seekor Mimics yang unik. Waktu itulah, lendiran dari Mimics telah tersimbah ke tubuh Cage mewujudkan sesuatu yang sangat aneh mengakibatkan dia terperangkap dalam gelungan masa, hari yang sama, berulang-ulang.

Kisah kehidupan pelik Cage itulah yang dikembangkan sehingga ke penamat filem ini.

Filem ini bermula dengan konflik kekalutan di seluruh dunia versi paparan berita-berita ala realiti di kaca televisyen untuk memberi latar cerita fiksyen sains yang mudah difahami. Bumi sedang ditakluk oleh makhluk asing. Ia asas bukaan filem-filem kehancuran bumi oleh serangan sesuatu yang maha dahsyat. Cepat dan padat.

Di antara laporan berita itulah diselitkan penampilan Major William Cage yang menjadi ‘spin doctor’ atau jurucakap tentang misi ketenteraan Amerika yang kononnya kini menjadi satu-satunya harapan bumi. Dalam ertikata lain, Cage hanyalah boneka yang pakar mencanang propaganda di media sahaja tanpa benar-benar secara fizikalnya sebagai seorang askar yang berjuang di medan perang. Hakikatnya, Cage seorang yang penakut dan pengecut.

Babak-babak peperangan sengit di antara manusia melawan Mimics mirip dalam filem Starship Troopers (1997) dalam versi askar ber-uniform seperti gabungan Robocop (1987) dan Elysium (2013) dipanggil ‘Jackets’ yang dipakai oleh tentera United Defense Force (UDF).

Dari asas jalan cerita pula, filem ini seperti tekapan filem time loop Groundhog Day (1993) dan Source Code (2011) dengan penyudah yang sangat mudah iaitu menghapuskan ‘ibu’ kepada semua makhluk asing seperti filem Independence Day (1996). Ok! Saya tidak mengatakan klise filem ini sehingga menyebabkan ia membosankan. Ia cuma tidak 100% asli tetapi berjaya bercerita dengan bagus walaupun pengulangan plot gelungan masa dek aksi dan reaksi yang berbeza mengikut aneka pilihan hidup oleh watak William Cage.

Kronologi babak yang dipaparkan disunting dengan baik sehingga sesekali timbul suasana humor di tengah ledakan bom dan aksi tembak-menembak di medan perang. Pada awalnya pengulangan hidup/mati Cage sekadar ‘trial and error’ tanpa hala tuju sehinggalah kewujudannya disedari oleh watak Rita Vrataski (Emily Blunt).

Antara yang menariknya menonton filem berstruktur time loop sebegini ialah perasaan kebersamaan penonton dengan watak William Cage dalam setiap pengulangan dimana kita dan dia sahaja yang tahu bahawa hari itu berulang sekali lagi. Manakala watak-watak lain melalui hari yang baru untuk kali pertama. Penonton juga cuba meneka-neka sudah berapa kali Cage mengulangi hari tersebut?

Pengembangan watak Cage dari seorang yang naif dan kosong tentang taktik ketenteraan menjadi semakin matang dan super soldier handal kerana pengulangan masa sebagai latihan bak kata peribahasa ‘alah bisa, tegal biasa’ atau ‘practice makes perfect’ katanya.

Tambahan pula Cage belajar dari guru mempertahankan diri yang terbaik dan terhebat iaitu Rita Vrataski, The Full Metal Bi*ch.

Selain dari pesona lakonan Tom Cruise dan Emily Blunt yang tidak boleh dinafikan memang best, filem ini juga menampilkan rupa bentuk realisme makhluk asing Mimics dari imej janaan komputer CGI yang seronok ditonton. Ia sangat pantas, bijak dan brutal. Oleh kerana filem ini sarat babak aksi-aksi pertempuran meletup, tidak disangkal juga ia kadangkala terasa seperti menonton video games yang berulang-kali dimainkan dengan taktik yang berbeza-beza untuk memenangi level demi level sehinggalah pertempuran terakhir Cage memusnahkan Mimics versi Omega.

Pengarahnya Doug Liman yang terkenal dengan aksi bertimpa-timpa dalam filem The Bourne Identity (2002) dan Mr. & Mrs. Smith (2005) tahu bagaimana menangani filem aksi pantas sebegini. Persoalannya ialah sama ada peminat Tom Cruise atau peminat filem aksi fiksyen sains atau peminat novel asli oleh Hiroshi Sakurazaka yang akan menentukan jatuh-bangun dan untung-rugi filem ini kerana ia berani untuk bersaing dengan filem-filem musim panas yang lain. Ia sukar dijangka.

Edge of Tomorrow (2014) sebenarnya cerita yang pendek tetapi dipanjangkan hanya kerana pengulangannya yang munasabah melalui lesen fiksyen sains tentang gelungan masa. Saya suka waktu kali pertama menontonnya, mungkin juga akan mengulang tontonan. Siapa tahu?


Kenyataan Dimanipulasi, Shahir Nafi Ada Hubungan Dengan Erra Fazira

Sebelum ini tercetus gossip mengenai penyanyi kelahiran Akademi Fantasia, Shahir dan juga aktres jelita Erra Fazira mengenai hubungan yang digembar-gemburkan oleh sesetengah pihak yang mendakwa bahawa mereka berdua ini telah mempunyai hubungan mesra sebagai pasangan kekasih.

Persoalan ini terus menjadi tanda tanya peminat-peminat mereka mengenai status mereka kini. Bagi menjawab persoalan ini, kami telah berjumpa penyanyi Shahir semasa di sidang media Akademi Fantasia 2014 yang bertempat di Le Meridien Kuala Lumpur.

“Saya sudah bersedia apabila keluar di hadapan khalayak akan timbulnya isu ini. Tetapi ini adalah atas urusan kerja sahaja apabila saya ditawarkan oleh Kak Erra untuk menjayakan teater Tun Teja dan kami berbincang bersama bahawa saya tidak dapat untuk menyertai teater tersebut disebabkan komitmen saya pada lagu. Lain pula cerita apabila timbulnya spekulasi apabila bertemu tetapi sebenarnya kami berbincang pada bulan ini,” ujarnya kelihatan bersahaja.

Sebelum ini juga Erra sendiri bertanyakan padanya bagaimana boleh timbulnya isu ini dan Shahir memberikan jawapan bahawa kenyataannya ini telah dimanipulasikan dan timbullah isu sebegini sehingga menjadi bualan ramai.

“Dia sendiri melihat kenyataan saya dalam video yang ditemubual itu. Saya tidak mengaku langsung bahawa saya sedang intim, dan tidak mengaku juga sedang mengenali. Jadi kenyataan tersebut dimanipulasikan & timbulkan sedikit kejutan kepada orang ramai sedangkan saya tidak menyebut apa-apa mengenai hubungan. Anda semua boleh melihat semula video HLIVE! itu”

Isu ini tidak sesekali menakutkannya untuk keluar dan berhadapan bersama peminat dan masyarakat kerana baginya tidak ada yang salah kerana itu hanyalah kenyataan yang salah ditafsirkan dan tidak apa yang perlu disembunyikan.

“Tiada apa yang perlu untuk saya sembunyikan kerana tidak ada benda yang salah dan kami keluar untuk berbincang atas urusan kerja sahaja. Saya hanya berjumpa dengan dia sekali sahaja dan tidak pernah berjumpa lagi sehingga ke hari ini,” ujarnya sambil tersenyum.

Shahir turut mengatakan bahawa mengapa Erra Fazira memlihnya untuk membintangi teater tersebut kerana dia seorang penyanyi dan sesuai untuk membawakan karakter yang akan wujud dalam teater itu.

“Saya dipilih disebabkan teater tersebut ada nyanyian dan lakonan. Watak itu pula sebagai Hang Nadim. Mungkin dia rasa saya boleh mencuba tetapi disebabkan saya tidak boleh memberikan komitmen kerana masa yang begitu singkat dan dijadualkan teater tersebut akan dipentaskan pada bulan 6 ini,” ujarnya mengakhiri perbualan. (rtky/hfz)


Zizan Razak: Kami Tidak Rancang Mahu Saman Emma Maembong

Baru-baru ini timbul isu mengenai kontroversi yang melibatkan Emma Maembong dan syarikat pengurusannya Wire Fame Entertainment (WFE), mengenai isu notis saman yang dikeluarkan oleh Syarikat tersebut kepada artisnya iaitu Emma Maembong sendiri.

Kenyataan berbalas sebelum ini telah dijawab oleh pengarah urusannya Marina Juki selepas beberapa hari Emma mengeluarkan kenyataannya dan kini bertemu dengan pemegang saham terbesar syarikat tersebut, Zizan Razak di majlis penghargaan media bersama Astro di Le Meridien Kuala Lumpur telah merungkaikan segala spekulasi yang telah timbul beberapa hari ini.

“Saya juga pelik apabila kenyataan saman itu dikeluarkan dan saya sebagai pengarah tidak berniat berbuat begitu pada Emma. Kita habiskan kontrak tersebut dan In shaa Allah saya akan berbincang semula dengan Emma supaya tidak menyusahkan”

“Sebab ada juga Emma mendapat job daripada orang lain yang katanya Marina menyuruh call secara langsung kepada Emma. Jadi benda-benda sebegitu membuatkan saya juga pening memikirkannya dan saya tudak mahu untuk membela mana-mana. Pada saya yang mana bagus kita kekalkan,” katanya panjang lebar.

Di sini katanya pihak syarikat membelakangkan atau mengenepikan Zizan dalam urusan saman-menyaman ini tanpa memberitahunya. Tetapi Zizan dengan tenang menjawab sekiranya perlu untuk mengambil tindakans saman tidak ada masalah baginya untuk bersetuju tetapi sekiranya boleh diselesaikan secara aman maka tidaklah perlu untuk diperbesarkan isu ini.

“Pada saya kalau benda itu menyusahkan syarikat kalau perlu saman, samanlah. Tetapi ini adalah perbincangan dahulu tidak ada tulis saman lagi,”katanya.

Mengikut pandangan Zizan sendiri dia menjelaskan bahawa tidak perlulah untuk mengeluarkan apa-apa isu atau status terkini kerana kontrak Emma akan tamat pada hujung bulan Jun ini.

“Rasanya tidak perlu untuk memperbesarkan isu ini sebaliknya kontrak dia akan tamat pada bulan ini,” jelas Zizan Razak berkaitan isu kontrak ini.

Dalam pada masa yang sama, Zizan turut memberitahu bahawa dia masih lagi tidak mempunyai perancangan untuk berkahwin dalam masa yang terdekat ini walaupun mampu dari segi kewangan disebabkan komitmen kerjayanya dan juga kekasihnya itu.

“Buat masa sekarang saya masih tidak ada perancangan untuk berkahwin kerana masih banyak lagi benda yang perlu saya fikirkan. Kerjaya, syarikat, keluarga dan dia juga yang mempunyai peminat dan kerjayanya yang sendiri,” katanya mengakhiri perbualan. (rtky/hfz)


Hari Ini Dalam Hiburan (N.561)

VIDEO HARI INI: Amaran awal, video ini tidaklah sesuai ditonton oleh anak anak anda semua kerana bahasa yang digunakan tetapi boleh padam audio untuk lihat cara cheeseburger paling epik dalam pembikinan. Yummmy!

Kembalinya Angelina Jolie ke layar perak selepas hampir empat tahun senyap nampaknya membuahkan hasil apabila filem terbarunya, Maleficent berjaya membawa pulang kutipan tiket sebanyak US$70 juta dalam tayangan hujung minggu lalu. – Forbes

Pelakon Iqram Dinzly menafikan yang beliau sengaja meminta rakannya Soo Wincci untuk memberikan kenyataan mempertahankan dirinya berkaitan isu tuduhan gay yang dihadapinya baru baru ini. Ya, ya kami faham perasaan anda. Heh. – Murai

Kediaman penyanyi Miley Cyrus telah dipecah masuk ketika penyanyi itu berada di luar negara menyebabkan beliau kerugian barangan kemas dan sebuah kereta mewah jenama Maserati yang turut dilarikan pencuri dalma kejadian itu. – TMZ

Lima tahun selepas video beliau membuat jenaka berbaur perkauman, Justin Bieber akhirnya tampil dengan kenyataan meminta maaf kepada semua akan tindakan kurang matang beliau itu dan menyalahkan usianya yang muda. Okay kami maafkan. – CNN

Walaupun mereka telah mengumumkan perpisahan pada Mac tahun ini, nampaknya Gwyneth Paltrow masih memerlukan Chris Martin disisinya menurut sumber terdekat dan pasangan ini akan kerap berjumpa jika ada kelapangan. – The Malay mail


Lisa Surihani Dan Yusry KRU Luang Masa Bercuti Ke Paris

Dengan kemuncak musim panas di kebanyakan negara Barat, tidak hairanlah ramai selebriti kita sedang menghabiskan masa bercuti di negara negara Eropah yang memang terkenal dengan kecantikan pemandangan dalam musim sebegini.

Tidak terkecuali Lisa Surihani dan Yusry KRU yang dilihat kini berada di Paris, Perancis sejak beberapa hari yang lalu dan pasangan ini tidak pula memberitahu tujuan mereka ke sana melalui Instagram masing masing. Memang kami kaki stalker, ya.

Mungkin sekadar bercuti merehatkan minda dari kerja yang tidak sudah di bumi Malaysia ‘kan? Menariknya, Lisa Surihani & Yusry KRU sempat bertemu pasangan suami isteri Nabil & Zira ketika mereka berada di sana dan makan malam bersama.

Banyak gambar yang dikongsikan Lisa Surihani buat tatapan peminat melalui akaun Instagram beliau. Anda boleh pergi lihat sendiri dan jika anda tidak mempunyai akaun Instagram, ini beberapa keping gambar percutian mereka untuk anda. Enjoice! (rtky/m)


Rahsia Kekal Muda Bersama Produk NUTOX Diperbaharui

Cantik ‘kan Nur Fazura? Memang tidak dapat dinafikan kejelitaan pelakon popular ini & pastinya yang paling menjadi perhatian adalah cara beliau mengekalkan keremajaan kulit wajahnya sehingga ke hari ini — kami sendiri cemburu.

Menerusi rangkaian produk terbaru NUTOX yang diperbaharui bersama sarang burung (bird’s nest) yang telah terbukti berkesan sebagai salah satu pemangkin kecantikan kulit, anda juga mampu mengekalkan keremajaan milik anda.

Rangkaian produk NUTOX baharu ini telah diperkaya dengan 2 kali lebih banyak B’Nest Collagen™ untuk mengekalkan keremajaan kulit wajah anda.

Dengan inovasi Oxyfusion — teknologi unik yang menyuntik kadar oksigen yang tinggi ke dalam kulit untuk memaksimakan penyerapan B’Nest Collagen™ — NUTOX menamatkan pencarian produk penjagaan kulit yang anda mahukan.

“Kami faham dengan dilema yang wanita berdepan hari ini apabila memilih produk penjagaan kulit, lebih lebih lagi untuk wanita yang memasuki usia 30’an. Garis halus dan kedut mula kelihatan dan menjadi keutamaan ketika ini”

“Bagaimana pun produk yang terlalu kaya dengan tekstur mungkin boleh menyebabkan masalah kulit berminyak lebih lebih lagi dalam cuaca panas dan lembap di Malaysia,” ujar Vicky Lim, Pengurus Kanan Pemasaran Tontonku Sdn Bhd.

Oleh kerana itu NUTOX tampil dengan pembersih, toner dan pelembap di bawah rangkaian yang diperbaharui ini hadir dengan pilihan pelbagai tekstur.

Untuk kulit bercampur & berminyak, tekstur lebih ringan telah dicipta; manakala tekstur yang lebih memperkaya diwujudkan untuk kulit normal dan kering.

Dengan rangkaian produk berharga serendah RM19.90 ke atas, NUTOX yang diperbaharui ini pastinya mampu milik untuk anda semua dan yang lebih penting ianya lebih berkesan untuk membantu anda tampil lebih remaja.

Maklumat lanjut boleh anda layari laman web rasmi NUTOX dan juga Facebook rasmi mereka di facebook.com/nutoxoxyfusion. Jom!


Izara Aishah Akui Sudah Putus Cinta & Nafi Ada Kekasih Baru

Hujung minggu lalu, ada satu khabar angin timbul mengatakan yang Izara Aishah kini sedang rapat dengan anak tiri Dato’ Siti Nurhaliza iaitu Adib Khalid namun tiada sebarang penjelasan dari tuan empunya badan sehinggalah hari ini.

Dalam akhbar yang sama, Izara Aishah tampil memberikan penjelasan yang beliau bersama Adib Khalid sudah lama saling mengenali dan mereka hanyalah kawan biasa selain mengakui yang dirinya sudah putus cinta.

“Ya, kami sudah putus cuma saya tidak mahu komen lanjut. Yang berlalu biarlah berlalu”

“Saya sudah lama kenal Adib dan kebelakangan ini saya selalu keluar dengan kawan lama termasuklah Adib. Memandangkan beliau cukup popular dan dikenali, maka tidak hairanlah ada pihak yang cuba ada adakan cerita yang tidak betul,” jelas Izara lagi.

Okay yang penting Izara Aishah kini sudah kembali solo, kepada sesiapa yang rasa boleh tawan hati pelakon cantik manis ini, silakan. HAHA! (rtky/m)


Di Sekitar Resepsi Perkahwinan Almy Nadia, Fizz Fairuz Di Pulau Pinang

Sejujurnya kami tidak mempunyai banyak maklumat tentang resepsi perkahwinan Almy Nadia & Fizz Fairuz selain mengetahui ianya telah berlangsung di Hotel Vistana, Pulau Pinang pada 31 Mei yang lalu — dan ini untuk resepsi sebelah pihak perempuan,

Resepsi sebelah pihak lelaki akan diadakan pada 7 Jun 2014 nanti. Almy Nadia & Fizz Fairuz selamat bergelar suami isteri dalam satu majlis akad nikah yang telah berlangsung di kampung halaman pengantin perempuan pada 26 April yang lalu.

BACA: Almy Nadia Selamat Bergelar Isteri Fizz Fairuz Dengan Sekali Lafaz

Juga kami bukanlah pakar untuk melontarkan pandangan tentang busana rona kuning yang dikenakan pasangan ini pada majlis tersebut yang pada hemat kami cukup kena & sepadan untuk mereka berdua yang tampil bak raja sehari.

See? Just enjoy the pictures, terima kasih kepada jurugambar di sebalik The Permaisuris yang berkongsi detik istimewa pasangan ini menerusi Instagram. (rtky/m)


Erma Fatima Restu Bade Kahwin Lagi

Jumaat lalu, ramai yang terkejut dengan berita perkahwinan kedua suami kepada Erma Fatima dan sebenarnya ternanti nanti apakah reaksi penerbit drama popular tentang berita perkahwinan suaminya, Bade yang dikhabarkan berlangsung di negara jiran.

Dalam kenyataan kepada Pancaindera keluaran Utusan Malaysia, Erma Fatima menjelaskan yang beliau tahu akan perkahwinan yang berlangsung dan merestui hubungan baru suaminya itu selain tidak mahu menghalang kebahagian orang yang disayangi.

“Saya restu dan saya izinkan. Saya tidak boleh menghalang orang yang saya sayang untuk mendapatkan kebahagiaan itu. Kasih sayang itu ‘kan soal hati, tiada kuasa pada manusia untuk menghalangnya. Setiap manusia berhak mendapatkan kebahagiaan sendiri”

“Selama perkahwinan kami, Bade merupakan seorang lelaki yang baik, juga seorang ayah yang bertanggungjawab kepada anak-anak. Malah saya cukup bersyukur untuk mengetahui siapa saya sekarang adalah kerana dia”

“Saya minta jangan sensasikan lagi kisah perkahwinan Bade ini. Jujur saya katakan Bade berhak dan mampu untuk berkahwin lagi. Jadi saya minta semua orang di luar sana mendoakan kebahagiaan dia dan isterinya itu,” jelas Erma Fatima.

Harapnya dengan penjelasan Erma Fatima ini, semua boleh mendoakan kebahagian Bade dan isteri barunya juga Erma Fatima sekeluarga. Tidak terlewat rasanya untuk kami ucapkan tahniah dan juga selamat pengantin baru buat Bade. (rtky/m)